pythainlp/thai-wiki-dataset-v4 huggingface dataset:
แผ่นดินไหวที่ทาชเคนต์ พ.ศ. 2509

แผ่นดินไหวที่ทาชเคนต์ พ.ศ. 2509  เกิดขึ้นเมื่อวันที่ 26 เมษายน ในสาธารณรัฐสังคมนิยมโซเวียตอุซเบก โดยมีขนาดแรงสั่นสะเทือนที่ 5.2 แมกนิจูดโดยมีจุดเหนือศูนย์เกิดแผ่นดินไหวอยู่ที่ใจกลางกรุงทาชเคนต์ที่ความลึก 3–8 กิโลเมตร (1.9–5.0 ไมล์) แผ่นดินไหวครั้งนี้สร้างความหายนะครั้งใหญ่ให้กับกรุงทาชเคนต์ โดยทำลายอาคารส่วนใหญ่ในเมือง เหตุการณ์นี้ส่งผลให้มีผู้เสียชีวิตระหว่าง 15 ถึง 200 คน และอีก 200,000 ถึง 300,000 คนต้องไร้ที่อยู่อาศัย หลังภัยพิบัติ พื้นที่ประวัติศาสตร์ส่วนใหญ่ของกรุงทาชเคนต์ถูกทำลาย และเมืองก็ถูกสร้างขึ้นใหม่ตามรูปแบบสถาปัตยกรรมโซเวียต ทางการโซเวียตได้จัดตั้งสถาบันวิทยาแผ่นดินไหวขึ้นเพื่อพยากรณ์แผ่นดินไหวในอนาคต
พื้นหลัง.
ทาชเคนต์และบริเวณใกล้เคียงมีแนวโน้มที่จะเกิดแผ่นดินไหวและมีการบันทึกแผ่นดินไหวขนาด 3 ถึง 6 แมกนิจูด 74 ครั้งระหว่าง พ.ศ. 2457 ถึง พ.ศ. 2509 เมืองนี้ได้รับความเสียหายจากแผ่นดินไหวใน พ.ศ. 2409 และ พ.ศ. 2429
ความกังวลเกี่ยวกับความเสียหายจากแผ่นดินไหวที่อาจเกิดขึ้นกับเมืองเกิดขึ้นในช่วงคริสต์ทศวรรษที่ 1940 และ 1950 โดยเฉพาะอย่างยิ่งหลังจากที่อาชกาบัตได้รับความเสียหายจากแผ่นดินไหวใน พ.ศ. 2491 ก่อนเกิดแผ่นดินไหวที่ทาชเคนต์ มีการสังเกตการเพิ่มขึ้นของระดับเรดอน
แผ่นดินไหว.
แผ่นดินไหวเกิดขึ้นเมื่อเวลา 05:23 น. ที่ระดับความลึกที่ตื้นมาก (และทำลายล้างมากกว่า) ที่ความลึก 3–8 กิโลเมตร (1.9–5.0 ไมล์) โดยมีจุดศูนย์กลางอยู่ใจกลางเมือง 
แผ่นดินไหวครั้งนี้ทำให้ทรัพย์สินเสียหายอย่างมาก โดยรวมแล้วเมืองถูกทำลายไปแล้วกว่าร้อยละ 80 รวมถึงเมืองเก่ามากกว่าครึ่ง มีบ้านเรือนเสียหายระหว่าง 78,000 ถึง 95,000 หลัง ซึ่งส่วนใหญ่เป็นบ้านอิฐดิบแบบดั้งเดิมในพื้นที่ส่วนกลางที่มีประชากรหนาแน่นกว่า อาคารที่สำคัญส่วนใหญ่ในทาชเคนต์ถูกทำลาย รวมถึงมัสยิดอายุ 600 ปี อาคารเหล่านี้ส่วนใหญ่สร้างขึ้นก่อนการปฏิวัติรัสเซียใน พ.ศ. 2460 อย่างไรก็ตาม มีเพียงโรงละครนาวอยซึ่งสร้างโดยเชลยศึกชาวญี่ปุ่นเท่านั้นที่ไม่ได้รับความเสียหาย ตัวเลขประมาณการผู้ไร้ที่อยู่อาศัยจากภัยพิบัติครั้งนี้มีตั้งแต่ 200,000 ถึง 300,000 คน
แม้ว่ายอดผู้เสียชีวิตอย่างเป็นทางการอยู่ที่ 15 คน ตัวเลขนี้อาจเป็นตัวเลขที่ประเมินต่ำไปเนื่องจากความลับของสหภาพโซเวียต และแหล่งข้อมูลอื่น ๆ ประมาณการยอดผู้เสียชีวิตตั้งแต่ 200 คน ถึงร้อยละ 0.5 ของประชากรทั้งหมด 1,100,000 คนในเมือง ร้อยละ 20 ของผู้หญิงเสียชีวิตมากกว่าผู้ชาย
ผลที่ตามมา.
ภายหลังแผ่นดินไหว เจ้าหน้าที่ระดับสูงของสหภาพโซเวียต รวมทั้งเลโอนิด เบรจเนฟ เลขาธิการพรรคคอมมิวนิสต์แห่งสหภาพโซเวียต ได้บินไปทาชเคนต์เพื่อควบคุมดูแลความพยายามในการฟื้นฟูเมือง โครงการสร้างใหม่ขนาดใหญ่ได้เริ่มต้นขึ้น โดยสาธารณรัฐสหภาพอื่น ๆ ได้ส่งแรงงานจำนวนมากเพื่อช่วยในกระบวนการสร้างใหม่ สิ่งนี้ได้เปลี่ยนรูปแบบทางชาติพันธุ์ของเมือง เนื่องจากหลายคนยังคงอยู่ในทาชเคนต์หลังจากงานเสร็จสิ้น กรุงทาชเคนต์ใหม่มีรูปแบบสถาปัตยกรรมที่พบในเมืองอื่น ๆ ของสหภาพโซเวียต เช่น ถนนกว้าง และอาคารอพาร์ตเมนต์ขนาดใหญ่ มีการสร้างบ้านใหม่จำนวน 100,000 หลังภายใน พ.ศ. 2513
แผ่นดินไหวยังส่งผลให้มีการนับถือศาสนาเพิ่มมากขึ้น โดยมีความสนใจในพิธีกรรมทางศาสนาอิสลามเพิ่มมากขึ้น
เพื่อป้องกันไม่ให้ภัยพิบัติดังกล่าวส่งผลกระทบร้ายแรงต่อเมืองอีก ใน พ.ศ. 2509 ทางการโซเวียตได้จัดตั้งสถาบันวิทยาแผ่นดินไหวขึ้น โดยมีหน้าที่ติดตามการเปลี่ยนแปลงของแผ่นดินไหว เช่น การเปลี่ยนแปลงของระดับเรดอนและการทำนายแผ่นดินไหว
ศิลารำลึกแด่ผู้ประสบภัยแผ่นดินไหวซึ่งอยู่เหนือศูนย์กลางแผ่นดินไหวถูกเปิดตัวใน พ.ศ. 2519
โหมดรีโคเวอรีของแอนดรอยด์

โหมดรีโคเวอรีของแอนดรอยด์  เป็นโหมดของระบบ#เปลี่ยนทาง [[แม่แบบ:ไม่ตัด]]แอนดรอยด์ที่ใช้ในการติดตั้งอัปเดตหรือล้างข้อมูล
มีองค์ประกอบเป็นลินุกซ์เคอร์เนลบวกกับ ramdisk 
ซอฟต์แวร์ที่ทำให้โหมดนี้เกิดผลเรียกว่า recovery image ไม่ว่าจะเป็นซอฟต์แวร์ที่มากับอุปกรณ์ (คือ stock recovery image) หรือที่ติดตั้งเอง (คือ custom recovery image) โดยเก็บไว้ในไฟล์ที่มีชื่อลงท้ายเป็น .img ในพาร์ทิชันต่างหากจากระบบแอนดรอยด์หลัก
โหมดนี้มีประโยชน์เมื่อสมาร์ทโฟนติดอยู่ในบูตลูป (bootloop) หรือเมื่อสมาร์ทโฟนติดมัลแวร์
สำหรับ custom recovery image โหมดนี้อาจใช้ติดตั้ง custom ROM ได้ด้วย
การเปิดใช้.
การเปิดใช้โหมดนี้จะต่างกันในอุปกรณ์ยี่ห้อต่างๆ
เช่น
ลูกเล่น.
ลูกเล่นในโหมดนี้รวมทั้ง 
Custom recovery.
ซอฟต์แวร์รีโคเวอรี่ที่มากับระบบแอนดรอยด์ อาจติดตั้งซอฟต์แวร์อื่น ๆ แทนที่ เช่น ทเวิร์ป (TWRP) หรือ ClockworkMod
ซึ่งอาจมีลูกเล่นอื่น ๆ เช่น
เชิงอรรถและอ้างอิง.
<templatestyles src="Reflist/styles.css" />
ความสัมพันธ์ยูโกสลาเวีย–แอลจีเรีย

ความสัมพันธ์ยูโกสลาเวีย–แอลจีเรีย เป็นความสัมพันธ์ระหว่างประเทศในอดีตระหว่างประเทศแอลจีเรียกับสหพันธ์สาธารณรัฐสังคมนิยมยูโกสลาเวียซึ่งในปัจจุบันแยกประเทศแล้ว ทั้งสองประเทศอยู่ในภูมิภาคเมดิเตอร์เรเนียนและเป็นชาติสมาชิกของขบวนการไม่ฝักใฝ่ฝ่ายใด ในช่วงสงครามแอลจีเรีย ยูโกสลาเวียให้การสนับสนุนด้านลอจิสติกส์และการทูตที่สำคัญแก่ฝ่ายแอลจีเรีย ซึ่งส่งผลกระทบต่อความสัมพันธ์กับฝรั่งเศส ยูโกสลาเวียเป็นประเทศยุโรปประเทศแรกที่ให้การสนับสนุนแนวร่วมปลดปล่อยชาติ (แอลจีเรีย) อย่างเปิดเผย
ภายในขบวนการไม่ฝักใฝ่ฝ่ายใด ยูโกสลาเวียร่วมมืออย่างใกล้ชิดกับอินเดียและอียิปต์ที่เป็นสมาชิกหลัก ส่วนแอลจีเรียติดตามกลุ่มก้าวหน้าที่คิวบามีบทบาทสำคัญ ยูโกสลาเวียรับรองเป็นเอกราชของแอลจีเรียอย่างเป็นทางการในวันที่ 5 กันยายน ค.ศ. 1961 เป็นชาติยุโรปชาติแรกที่ประกาศรับรอง ยูโกสลาเวียสถาปนาความสัมพันธ์ทางการทูตอย่างเป็นทางการเพียง 3 วันก่อนที่แอลจีเรียจะเป็นเอกราชในวันที่ 2 กรกฎาคม ค.ศ. 1962 เหตุการณ์นี้นำไปสู่ความร้าวฉานในความสัมพันธ์ระหว่างฝรั่งเศสกับยูโกสลาเวีย เมื่อทางปารีสตัดสินใจถอนทูตของตนจากเบลเกรด
ความสัมพันธ์เซอร์เบีย–แอลจีเรีย

ประเทศเซอร์เบียกับประเทศแอลจีเรียรักษาความสัมพันธ์ทางการทูตที่สถาปนาขึ้นระหว่างสหพันธ์สาธารณรัฐสังคมนิยมยูโกสลาเวียกับแอลจีเรียใน ค.ศ. 1962 หลังจากที่แอลจีเรียเป็นเอกราช แอลจีเรียมีสถานทูตอยู่ในเบลเกรด ส่วนเซอร์เบียมีสถานทูตอยู่ในแอลเจียร์
ประวัติ.
ในช่วง ค.ศ. 1916 ถึง 1919 มีการสร้างสุสานที่บรรจุร่างของทหารชาวเซิร์บ 324 นายใน Dély Ibrahim ชานกรุงแอลเจียร์ ในเวลานั้น เมืองชายฝั่งและหมู่บ้านหลายที่ในแอลจีเรียมีโรงพยาบาลทหารฝรั่งเศสหลายแห่ง ซึ่งทหารเซอร์เบียที่ได้รับบาดเจ็บและอ่อนล้ากำลังได้รับการรักษาอยู่ในนั้น
โหมดอีดีแอลของควอลคอมม์

โหมดอีดีแอลของควอลคอมม์ 
เป็นลูกเล่นใน boot ROM ของระบบบนชิป (SoC) ของควอลคอมม์ซึ่งสามารถใช้ฟื้นสภาพ/ซ่อมสมาร์ทโฟนที่เสียเป็นบริก/ไม่สามารถบูตได้
อุปกรณ์ที่มี.
อุปกรณ์ที่มีโหมดนี้จะต้องใช้ฮาร์ดแวร์ของควอลคอมม์
ระบบบนชิปที่ใช้กันอย่างกว้างขวางที่สุดของควอลคอมม์ ก็คือ Qualcomm Snapdragon
การเข้าถึง.
เอดีบี.
เอดีบี (Android Debug Bridge) สามารถใช้เข้าถึงโหมดอีดีแอลนี้ด้วยรายคำสั่ง <code>adb reboot edl</code>
วินโดวส์.
Qualcomm Product Support Tool (QPST) เป็นโปรแกรมวินโดวส์ที่ศูนย์บริการใช้ เพื่อแฟลชเฟิร์มแวร์เมื่อกู้คืนอุปกรณ์แอนดรอยด์ที่เสียเป็นบริก/บูตไม่ได้ หรือเพื่อแก้ปัญหาซอฟท์แวร์ที่แก้ไม่หาย 
โดยโปรแกรมจะสื่อสารกับอุปกรณ์ที่สนับสนุนผ่านโหมดนี้
แต่ควอลคอมม์ก็ไม่ได้แจกจำหน่ายโปรแกรมนี้อย่างเป็นทางการ
ลินุกซ์.
Qualcomm Download (QDL) เป็นโปรแกรมลินุกซ์ ที่สื่อสารกับระบบบนชิปของควอลคอมม์ เพื่อติดตั้งหรือดำเนินการโค้ด 
นักพัฒนา Bjorn Andersson ผู้มีชื่อผู้ใช้ว่า "andersson" เป็นผู้เขียนและปรับปรุงรหัสต้นทางของโปรแกรมนี้
Test points.
แผงวงจรหลักที่ควอลคอมม์เป็นผู้ออกแบบจะมี test point ซึ่งรูปแบบอาจจะต่าง ๆ กันบ้างตามรุ่นของโทรศัพท์ โดยทั่วไปจะเป็นจุดเชื่อมสัมผัสสองจุด 
ดังนั้น โหมดอีดีแอลจะเข้าถึงได้โดยเปิดตัวโทรศัพท์ หา test point ตามรุ่น ใช้คีมหนีบเชื่อมจุดสัมผัสสองจุดนั้น บูตโทรศัพท์เข้าในโหมดอีดีแอล แล้วจึงดำเนินการตามที่ต้องการต่อไปด้วยอุปกรณ์ที่เหมาะสม
เชิงอรรถและอ้างอิง.
<templatestyles src="Reflist/styles.css" />
ยูโกสลาเวียกับขบวนการไม่ฝักใฝ่ฝ่ายใด

สหพันธ์สาธารณรัฐสังคมนิยมยูโกสลาเวียเป็นหนึ่งในสมาชิกผู้ก่อตั้งขบวนการไม่ฝักใฝ่ฝ่ายใด โดยเป็นเจ้าภาพการประชุมสุดยอดครั้งแรกของขบวนการไม่ฝักใฝ่ฝ่ายใดเมื่อต้นเดือนกันยายน 1961 ในกรุงเบลเกรด ยูโกสลาเวียยังเป็นเจ้าภาพการประชุมสุดยอดครั้งที่ 9 ในเดือนกันยายน 1989
ยูโกสลาเวียมีส่วนร่วมอย่างแข็งขันในการไม่ฝักใฝ่ฝ่ายใดและถือเป็นเสาหลักของนโยบายต่างประเทศและอุดมการณ์ในสงครามเย็นของยูโกสลาเวีย ในฐานะที่เป็นรัฐสังคมนิยมของยุโรปเพียงรัฐเดียวที่อยู่นอกกลุ่มตะวันออก และเป็นประเทศที่เชื่อมโยงทางเศรษฐกิจกับยุโรปตะวันตก ยูโกสลาเวียจึงสนับสนุนให้มีความสมดุลด้านความสัมพันธ์ที่เท่าเทียมกัน ที่มีต่อสหรัฐอเมริกา สหภาพโซเวียต และจีน 
การสิ้นสุดของสงครามเย็นและการล่มสลายของยูโกสลาเวียในเวลาต่อมา ดูเหมือนจะทำให้เกิดคำถามถึงการดำรงอยู่ของขบวนการนี้ และต่อมาได้รับการสืบทอดตำแหน่งประธานโดยอินโดนีเซียที่เน้นการปฏิบัติทางการเมืองเท่านั้น
ซัมซุงเพย์

ซัมซุงเพย์  เป็นบริการชำระเงินผ่านมือถือและกระเป๋าเงินดิจิทัลที่พัฒนาโดยของซัมซุง อิเลคโทรนิคส์จากประเทศเกาหลีใต้ เปิดตัวครั้งแรกเมื่อวันที่ 20 สิงหาคม พ.ศ. 2558 รองรับบอุปกรณ์สมาร์ทโฟนของซัมซุง กาแลคซี่ ที่เปิดให้ผู้ใช้บริการสามารถชำระเงินได้ด้วยตนเอง โดยแปลงเป็นดิจิทัลและสามารถแทนที่ชิปบัตรเครดิตหรือบัตรเดบิตและธุรกรรม chip and PIN ได้ที่จุดขายแบบไร้สัมผัสได้ อุปกรณ์สื่อสารแบบไร้สายกับระบบจุดขายโดยใช้การสื่อสารสนามใกล้ (NFC) และรองรับเครื่องชำระเงินแบบแถบแม่เหล็กเท่านั้น Magnetic secure transmission (MST) ในอุปกรณ์ที่เปิดตัวก่อนปี พ.ศ. 2564
ในวันที่ 24 มิถุนายน พ.ศ. 2565 ทางซัมซุงได้เปิดตัวซัมซุงวอลเล็ทมาแทนที่ซัมซุงเพย์และซัมซุงพาสเข้าด้วยกันเป็นตัวเดียว
ซัมซุงเพย์ในประเทศไทย.
ซัมซุงได้เปิดตัวซัมซุงเพย์ในประเทศไทยอย่างเป็นทางการจะเปิดให้บริการในช่วงไตรมาสที่ 3 ปี พ.ศ. 2559 ช่วงแรกจะรองรับบัตรเครดิตจาก 6 ธนาคารหลักได้แก่ กรุงไทยในเครือของเคทีซี, กสิกรไทย, ซิตี้แบงค์, ไทยพาณิชย์และกรุงศรี ต่อมาได้เพิ่มอีก 2 ธนาคารได้แก่ ยูโอบีและอิออน
ในปี พ.ศ. 2564 ทางซัมซุงได้ประกาศว่าจะปิดบริการซัมซุงเพย์อย่างเป็นทางการในประเทศไทยลงในวันที่ 31 ธันวาคม พ.ศ. 2564 ซัมซุงได้บอกเหตุผลที่ปิดบริการว่า “มีความจำเป็นต้องยุติการให้บริการ Samsung Pay รวมถึงบริการที่เกี่ยวข้อง เนื่องด้วยเหตุผลที่มิอาจหลีกเลี่ยงได้” นักวิเคราะห์คาดการณ์สาเหตุสมมุติฐานว่าอาจจะคนที่ใช้บริการซัมซุงเพย์น้อยมากแถมในช่วงนั้น e-Payment และระบบ QR Code ได้รับความนิยมแพร่หลายมาก
รีสปอว์น เอนเตอร์เทนเมนท์

รีสปอว์น เอนเตอร์เทนเมนท์ เป็นสตูดิโอพัฒนาวิดีโอเกมสัญชาติอเมริกัน ก่อตั้งในปี 2553 โดย เจสัน เวสต์ และ วินซ์ ซัมเปลลา และเป็นของอิเล็กทรอนิก อาตส์ (EA) ตั้งแต่ปี 2560 เป็นต้นมา
รีสปอว์นเปิดตัวด้วยเกมไททันส์ฟอลล์ในปี 2557 ต่อมาอิเล็กทรอนิก อาตส์ได้เข้าซื้อสตูดิโอในเดือนธันวาคม 2560 และเปิดตัวเกมเอเพ็กซ์เลเจนส์ซึ่งเป็นเกมเล่นฟรีในเดือนกุมภาพันธ์ 2562 ตามด้วยการวางจำหน่ายเกมในปีเดียวกัน นอกจากนี้รีสปอว์นยังได้พัฒนาเกม ซึ่งได้รวมสารคดีขนาดสั้นชื่อโคเล็ตต์ที่ได้รับรางวัลออสการ์ไว้ในโบนัสของเกมด้วย
ประวัติ.
เจสัน เวสต์ และ วินซ์ ซัมเปลลา เป็นผู้นำในอินฟินิตี้วอร์ด ซึ่งเป็นบริษัทในเครือแอคทิวิชัน ที่ก่อตั้งขึ้นในปี 2545 โดยอินฟินิตี้วอร์ดเป็นสตูดิโอหลักที่พัฒนาเกมชุดคอลล์ออฟดิวตี และได้เปิดตัวในปี 2550 นับเป็นความสำเร็จครั้งสำคัญของเกมชุดนี้ เวสต์และซัมเปลลาจึงได้ใช้ความสำเร็จดังกล่าวเจรจาต่อสัญญากับแอคทิวิชันในปี 2551 โดยขอควบคุมงานสร้างสรรค์และโบนัสจำนวนมากเพื่อแลกกับการเปิดตัว ในปี 2552 ซึ่งแอคทิวิชันได้ตกลงโดยมีเงื่อนไขว่าแอคทิวิชันจะกลับมาเป็นผู้ควบคุมงานหากทั้งคู่ถูกไล่ออก นับจากนั้นแอคทิวิชันได้มองหาข้อขัดแย้งจากสัญญานั้น ส่วนเวสต์และซัมเปลลาก็มองหาวิธีที่ทำให้อินฟินิตี้วอร์ดเป็นอิสระ ต่อมาในเดือนมีนาคม 2553 ทั้งสองถูกไล่ออกจากแอคทิวิชันและสูญเสียโบนัส ทำให้มีการฟ้องร้องหลายคดีตามมา โดยเวสต์และซัมเปลลากล่าวหาแอคทิวิชันเรื่องการค้างชำระโบนัส ขณะที่แอคทิวิชันโต้กลับว่าทั้งคู่สมคบคิดกับอิเล็กทรอนิก อาตส์เพื่อสร้างความเสียหายให้กับอินฟินิตี้วอร์ด แต่ท้ายที่สุดคดีเหล่านี้ก็ถูกตัดสินให้พ้นจากศาล
ในเดือนเมษายน 2553 หนึ่งเดือนหลังออกจากแอคทิวิชัน เวสต์และซัมเปลลาได้ก่อตั้ง รีสปอว์น เอนเตอร์เทนเมนท์ สตูดิโออิสระแห่งใหม่ ด้วยเงินทุนจาก EA ผ่านทางโปรแกรมหุ้นส่วน EA ซึ่งเวสต์และซัมเปลลาจะยังคงมีสิทธิ์ในทรัพย์สินทางปัญญาทั้งหมดที่พวกเขาผลิตขึ้นในอนาคต จากนั้นวันที่ 10 กรกฎาคม 2553 พนักงานอินฟินิตี้วอร์ด 38 คนจาก 46 คนที่ลาออกจากสตูดิโอหลังเวสต์และซัมเปลลาถูกไล่ออกได้ตั้งสถานะการเซ็นสัญญากับรีสปอว์น เอนเตอร์เทนเมนท์ผ่านโปรไฟล์ ลิงกต์อินและเฟซบุ๊กของพวกเขา
ทเวิร์ป

Team Win Recovery Project (TWRP) อ่านว่า ทเวิร์ป
เป็นซอฟต์แวร์โอเพนซอร์ซ เป็น custom recovery image สำหรับอุปกรณ์ที่ใช้ระบบปฏิบัติการแอนดรอยด์
โดยสามารถติดตั้งแล้วใช้แทน stock recovery image ที่มากับอุปกรณ์
ดังนั้น จึงมักจะติดตั้งซอฟต์แวร์นี้เมื่อจะแฟลช หรือติดตั้ง custom ROM หรือเมื่อจะรูตอุปกรณ์ (rooting)
ถึงแม้จะไม่ต้องรูตอุปกรณ์ก่อนจะติดตั้งซอฟต์แวร์นี้
ลักษณะและหน้าที่.
เริ่มตั้งแต่เดือนกุมภาพันธ์ 2016 เลข 3#เปลี่ยนทาง ตัวแรกของซอฟต์แวร์จะเป็นเลขรุ่น ส่วนเลขตัวที่#เปลี่ยนทาง 4 ซึ่งแยกจากเลขอื่นๆ ด้วยขีดใต้ จะเป็นตัวระบุอัปเดตสำหรับอุปกรณ์หนึ่งๆ โดยเฉพาะ 
อัปเดตอาจจะทำเพื่อให้เร็วขึ้น เป็นการแก้ปัญหาเร่งด่วน แก้บั๊ก หรืออาจเป็นอัปเดตธรรมดาๆ
วิธีติดตั้งหลัก (เรียกว่า การแฟลช) ในอุปกรณ์แอนดรอยด์ จะต้องดาวน์โหลดรุ่นซอฟต์แวร์ที่ทำสำหรับอุปกรณ์นั้นโดยเฉพาะๆ แล้วใช้โปรแกรมเช่น ฟาสต์บูตหรือ Odin เพื่อแฟลชอุปกรณ์
มี custom ROM บางชนิดที่มาพร้อมกับ#เปลี่ยนทาง โดยเป็น recovery image โดยปริยาย
ยังมีตัวจัดการไฟล์ในตัวเพื่อลบไฟล์ที่เป็นปัญหา หรือเพื่อเพิ่มไฟล์เพื่อแก้ปัญหา 
จนถึงปี#เปลี่ยนทาง 2019 #เปลี่ยนทาง ยังรองรับการติดตั้ง custom ROM (คือ ระบบปฏิบัติการอื่นๆ เช่น ลิเนียจโอเอส) เคอร์เนล ซอฟต์แวร์เสริม (เช่น แอปของกูเกิล, Magisk, ธีม) และ mods อื่นๆ 
การล้างข้อมูล สำรองข้อมูล นำข้อมูลคืนมา และการเมานท์พาร์ทิชัน (partition mounting) ต่างๆ เช่น system, boot, userdata, cache และ internal storage เป็นลูกเล่นที่#เปลี่ยนทาง รองรับ
และสามารถจัดธีมได้ด้วย
ในเดือนมกราคม 2017 ทีมผู้พัฒนาได้เริ่มแจกจำหน่ายแอปแอนดรอยด์ใหม่ คือ #เปลี่ยนทาง แอป
ซึ่งช่วยให้สามารถแฟลช recovery image ถ้าได้สิทธิ์รูต
แต่ก็ไม่เหมือนกับ recovery image เพราะ#เปลี่ยนทาง ไม่ใช่โอเพ่นซอร์สแม้จะให้ใช้ฟรี 
โดยยังสามารถติดตั้งแอปผ่าน TWRP recovery image สำหรับอุปกรณ์ทั้งที่ได้รูตและไม่ได้รูต
เชิงอรรถและอ้างอิง.
<templatestyles src="Reflist/styles.css" />
ป๊อป! โอเอส

ป๊อป!_โอเอส เป็นการแจกจ่ายลินุกซ์ที่เสรีและต้นทางเปิด โดยมีพื้นฐานมาจากอูบุนตูและใช้สิ่งแวดล้อมเดสก์ท็อปกะโนมที่ปรับแต่งเองซึ่งเรียกว่า COSMIC ลินุกซ์ดิสทริบิวชันนี้ได้รับการพัฒนาโดยผู้ผลิตคอมพิวเตอร์ลินุกซ์จากสหรัฐอเมริกาชื่อว่า System76 ป๊อป!_โอเอส ถูกสร้างขึ้นเพื่อแถมมากับคอมพิวเตอร์ที่สร้างโดย System76 เป็นหลัก แต่ก็ยังสามารถดาวน์โหลดและติดตั้งบนคอมพิวเตอร์ส่วนใหญ่ได้ด้วยเช่นกัน
ป๊อป!_โอเอสให้การสนับสนุนแบบสำเร็จรูป สำหรับหน่วยประมวลผลกราฟิกส์ทั้งของเอเอ็มดีและอินวิเดีย การตรวจสอบในปี 2020 ใน Foss BYTES อธิบายว่าเป็นลินุกซ์ดิสทริบิวชันที่ง่ายต่อการตั้งค่าสำหรับการเล่นเกม สาเหตุหลักมาจากการรองรับ GPU ในตัว ป๊อป!_โอเอส มี การเข้ารหัสดิสก์แถมมากับตัว การจัดการหน้าต่างและพื้นที่ทำงานที่มีประสิทธิภาพ แป้นพิมพ์ลัดสำหรับการนำทาง รวมถึงโปรไฟล์การจัดการพลังงานในตัว รุ่นล่าสุดยังมีแพ็คเกจที่ช่วยให้ตั้งค่า TensorFlow และ CUDA ได้อย่างง่ายดาย
ป๊อป!_โอเอส ได้รับการดูแลรักษาโดย System76 เป็นหลัก โดยรหัสต้นทางนั้นจะเก็บไว้บน GitHub ป๊อป!_โอเอสแตกต่างจากลินุกซ์ดิสทริบิวชันอื่น ๆ ตรงที่มันไม่ได้ขับเคลื่อนโดยชุมชน กระนั้น โปรแกรมเมอร์ภายนอกก็สามารถมีส่วนร่วม ดู และแก้ไขรหัสต้นทางได้ พวกเขายังสามารถสร้างอิมเมจ ISO แบบกำหนดเองและแจกจ่ายภายใต้ชื่ออื่นได้
เนินเขาสิงคุตตระ

เนินเขาสิงคุตตระ ([θèɪ̯ɰ̃.ɡoʊ̯ʔ.tə.ɹa̰ ɡóʊ̯ɰ̃.dɔ̀]) เป็นเนินเขาเล็ก ๆ ในเมืองย่างกุ้ง ประเทศพม่า เป็นที่ตั้งของเจดีย์ชเวดากองซึ่งเป็นเจดีย์ที่มีชื่อเสียงที่สุดในประเทศ
คำอธิบายและประวัติ.
เนินเขาตั้งอยู่ปลายสุดของทิวเขาพะโค ห่างจากใจกลางย่างกุ้งไปทางเหนือราว 3 กิโลเมตร ใกล้ชายฝั่งตะวันตกของทะเลสาบกานดอจี้ (ทะเลสาบหลวง) แบ่งออกเป็น 3 ชั้น คือ ชั้นล่างที่ระดับถนน (ทางขึ้นเขาต้องเดินเท้าจากจุดนี้) ชั้นกลาง (จุดเริ่มต้นบริเวณศักดิ์สิทธิ์ของเจดีย์ ไม่อนุญาตให้สวมรองเท้าและถุงเท้า) และชั้นบน (ชั้นที่อยู่ติดกับเจดีย์หลัก) มีทางเดินมีหลังคาทั้งสี่ทางถอดยาวตั้งแต่ถนนจนถึงยอดเขา หนึ่งทางสำหรับแต่ละทิศที่สำคัญ ทางทิศใต้และทิศตะวันออกเป็นทางเข้าเจดีย์ที่ได้รับความนิยมมากที่สุด
หลังจากการยึดเมืองย่างกุ้งของอังกฤษในสงครามอังกฤษ–พม่าครั้งที่สอง เนินเขาแห่งนี้ก็กลายเป็นค่ายทหาร และคงสถานะไว้จนถึงทศวรรษปี พ.ศ. 2463
คูนิอูมิ

ในประมวลเรื่องปรัมปราญี่ปุ่น คูนิอูมิ (<templatestyles src="Template:Tooltip/styles.css" />การกำเนิดประเทศ) เป็นความเชื่อและตำนานทางประวัติศาสตร์เกี่ยวกับการอุบัติขึ้นของหมู่เกาะญี่ปุ่น ดังที่ถูกบรรยายไว้ในโคจิกิและนิฮงโชกิ อ้างตามตำนานดังกล่าว หลังการกำเนิดสวรรค์และโลก เทพอิซานางิและอิซานามิถูกมอบหมายภารกิจให้สร้างหมู่เกาะที่ที่จะกลายเป็นญี่ปุ่นในเวลาต่อมา ในประมวลเรื่องปรัมปราญี่ปุ่น หมู่เกาะนี้คือโลกที่เรารู้จัก การกำเนิดเทพเจ้า (คามิอูมิ) เกิดตามมาหลังการกำเนิดญี่ปุ่น
เรื่องราวการสร้าง.
คัสทอมเฟิร์มแวร์

คัสทอมเฟิร์มแวร์  เป็นเฟิร์มแวร์ใหม่หรือปรับปรุง อันไม่เป็นทางการ ซึ่งบุคคลที่#เปลี่ยนทาง 3 ผู้ไม่ใช่บริษัทผู้ผลิตอุปกรณ์เป็นคนทำ อุปกรณ์ที่อาจติดตั้งคัสทอมเฟิร์มแวร์รวมทั้งเครื่องเล่นวิดีโอเกม สมาร์ทโฟน และอุปกรณ์ฝังตัวต่างๆ เพื่อให้ได้ลูกเล่นใหม่หรือเปิดลูกเล่นที่ดั้งเดิมปิดไม่ให้ใช้
ในชุมชนเครื่องเล่นวิดีโอเกม คำนี้มักเขียนเป็นภาษาอังกฤษว่า custom firmware หรือ CFW โดยหมายถึงซอฟต์แวร์ระบบที่ได้เปลี่ยนไปจากเดิม (ซอฟต์แวร์ระบบดั้งเดิมจะเรียกว่า official firmware หรือ OFW) 
เครื่องเล่นที่อาจติดตั้งซอฟต์แวร์เช่นนี้รวมทั้งเพลย์สเตชัน พอร์เทเบิล, #เปลี่ยนทาง , #เปลี่ยนทาง , #เปลี่ยนทาง , #เปลี่ยนทาง , #เปลี่ยนทาง และ#เปลี่ยนทาง 
การติดตั้งคัสทอมเฟิร์มแวร์ในอุปกรณ์บางอย่างจะต้องปลดล็อกบูตโหลดเดอร์
แอนดรอยด์.
สำหรับอุปกรณ์ระบบปฏิบัติการแอนดรอยด์ การติดตั้งคัสทอมเฟิร์มแวร์ หรือที่มักจะเรียกว่าการติดตั้งคัสทอมรอม เป็นการเขียนทับ/เปลี่ยน#เปลี่ยนทาง (system partition) ที่มีระบบปฏิบัติการ โดยซิสเท็มพาร์ทิชันปกติจะเมานท์ (mount) เพื่อให้อ่านเพียงเท่านั้น
การเขียนทับด้วย#เปลี่ยนทาง รุ่นปรับปรุงเช่นนี้ ปกติจะเรียกว่า แฟลชคัสทอมรอม
ซึ่งปกติจะต้องปลดล็อกบูตโหลดเดอร์ (bootloader) โดยในอดีตเป็นปฏิบัติการที่ผู้ผลิตอุปกรณ์ไม่สนับสนุน ผู้ทำจึงต้องมีความชำนาญบ้างในการเจาะช่องโหว่ของระบบเพื่อจะติดตั้ง
แต่เริ่มตั้งแต่ปี#เปลี่ยนทาง 2015
ผู้ผลิตหลายบริษัทรวมทั้ง#เปลี่ยนทาง 
ได้ให้วิธีปลดล็อกบูตโหลดเดอร์ (ยกเว้นอุปกรณ์รุ่นที่บริษัทโทรศัพท์ได้ล็อกไว้)
จึงไม่ต้องใช้ช่องโหว่ของระบบในการทำ 
คัสทอมรอมที่ติดตั้งจะมีลูกเล่นต่างๆ กันโดยอาจใช้แบตน้อยกว่า หรือมีประโยชน์อื่นๆ สำหรับผู้ใช้ 
อนึ่ง อุปกรณ์ที่ไม่ได้รับ#เปลี่ยนทาง จากผู้ผลิตอีกต่อไป ก็ยังสามารถได้อัปเดตจากคัสทอมรอม 
แต่ผลเสียที่อาจมีอย่างหนึ่งก็คือ คัสทอมรอมบางอย่างอาจไม่รองรับลูกเล่นของโทรศัพท์ทุกอย่าง 
การติดตั้งคัสทอมเฟิร์มแวร์ เช่น ลิเนียจโอเอส พารานอยด์แอนดรอยด์ หรือพิกเซลเอ็กซ์พีเรียนซ์ ทั่วๆ ไปจะต้องดำเนินการอย่างคร่าวๆ ดังนี้
อุปกรณ์อื่นๆ.
อุปกรณ์ต่างๆ เช่น กล้องดิจิทัล, เราเตอร์ไร้สาย และสมาร์ททีวีก็อาจใช้คัสทอมเฟิร์มแวร์ได้เช่นกัน
เชิงอรรถและอ้างอิง.
<templatestyles src="Reflist/styles.css" />
มาร์เลเนอ ชมิท

มาร์เลเนอ ชมิท  เป็นอดีตนักแสดงและนางงามชาวเยอรมันที่ครองตำแหน่งนางงามจักรวาล 1961
มาร์เลเนอเติบโตในประเทศเยอรมนีตะวันออก และสำเร็จการศึกษาระดับปริญญาโทสาขาวิศวกรรมศาสตร์ ในปี ค.ศ. 1960 เธอย้ายไปอยู่กับครอบครัวที่เมืองชตุทการ์ท ประเทศเยอรมนีตะวันตก ซึ่งเธอได้ทำงานเป็นวิศวกรอิเล็กทรอนิกส์ ในปี ค.ศ. 1961 เธอได้เข้าร่วมการประกวดนางงามของรัฐบาเดิน-เวือร์ทเทิมแบร์ค โดยได้รับรางวัลชนะเลิศ จากนั้นเธอได้เป็นตัวแทนของรัฐในการประกวดนางงามระดับชาติที่เมืองบาเดิน-บาเดิน ซึ่งเธอได้รับตำแหน่งมิสเยอรมนี 1961 และเป็นตัวแทนของประเทศในการประกวดนางงามจักรวาล 1961 ที่จัดขึ้นในไมแอมีบีช รัฐฟลอริดา สหรัฐ มาร์เลเนอได้รับรางวัลชนะเลิศ ทำให้เธอเป็นนางงามชาวเยอรมันคนแรกและเพียงคนเดียวที่ได้รับตำแหน่งนางงามจักรวาลจนถึงปัจจุบัน
หลังจากหมดวาระนางงามจักรวาล เธอได้เข้าสู่วงการภาพยนตร์และประสบความสำเร็จในอาชีพการงานของเธอ ต่อมาเธอย้ายกลับไปอาศัยอยู่ที่เมืองซาร์บรึคเคิน ประเทศเยอรมนี
คล็อกเวอร์กม็อด

คล็อกเวอร์กม็อด  เป็นบริษัทซอฟต์แวร์
ที่พัฒนาผลิตภัณฑ์ซอฟต์แวร์ต่างๆ สำหรับสมาร์ทโฟนและแท็บเล็ตคอมพิวเตอร์ที่ใช้ระบบปฏิบัติการแอนดรอยด์
บริษัทมีชื่อเสียงในเรื่องโปรแกรมกู้คืนของแอนดรอยด์ (custom recovery image) ที่เรียกว่า "#เปลี่ยนทาง #เปลี่ยนทาง " ซึ่งคัสทอมรอมของแอนดรอยด์หลายอย่างได้นำไปใช้
คล็อกเวอร์กม็อด รีโคเวอรี่.
คล็อกเวอร์กม็อด รีโคเวอรี่ เป็นโปรแกรมกู้คืน คือ custom recovery image ของแอนดรอยด์
ที่เมื่อติดตั้งแล้ว ก็จะใช้แทนที่ stock recovery image ที่มากับอุปกรณ์
โดยจะสามารถทำกิจต่าง ๆ เช่น
สำรองข้อมูลใน#เปลี่ยนทาง ต่าง ๆ การนำคืนข้อมูลกลับคืนไปยัง#เปลี่ยนทาง ต่าง ๆ การรูตอุปกรณ์ และการติดตั้งหรืออัปเกรด#เปลี่ยนทาง 
คล็อกเวอร์กม็อด รีโคเวอรี่ เป็นซอฟต์แวร์เสรีและโอเพ่นซอร์ซ ซึ่งแจกจำหน่ายภายใต้สัญญาอนุญาตอะแพชี 2.0
ส่วนไซยาโนเจนมอด รีโคเวอรี่ เป็นซอฟต์แวร์สาขาที่แตกออกจาก#เปลี่ยนทาง #เปลี่ยนทาง
เขาวานให้หนูเป็นสายลับ

เขาวานให้หนูเป็นสายลับ เป็นละครโทรทัศน์ไทยแนวบู๊ ตลก โรแมนติก สร้างจากบทประพันธ์ของพัดชา ถูกนำมาสร้างแล้วทั้งหมด 3 ครั้ง โดยทั้ง 3 ครั้งออกอากาศทางช่อง 3 เอชดี ครั้งแรกถูกสร้างในปี 2534 สร้างโดยมยุรฉัตร เหมือนประสิทธิเวช จากการกำกับของชนะ คราประยูร นำแสดงโดยจักรกฤษณ์ อำมรัตน์และจริยา แอนโฟเน่ และในเวอร์ชันนี้ยังเป็นละครเรื่องแรกของนักแสดงและพิธีกรชื่อดังอย่างกรรชัย กำเนิดพลอย ซึ่งแสดงเป็น เผด็จ และยังเป็นละครเรื่องสุดท้ายของอดีตนักแสดงชื่อดังหทัยรัตน์ อมตวณิชย์ ก่อนจะวางมือจากงานแสดงเบื้องหน้ามาทำงานเบื้องหลังเป็นผู้จัดละครอย่างเต็มตัวในปีถัดมา
ครั้งที่ 2 ถูกสร้างในปี 2543 สร้างโดยโพลีพลัส จากการกำกับของสมจริง ศรีสุภาพ นำแสดงโดยพีท ทองเจือและคัทลียา แมคอินทอชและในเวอร์ชั่นนี้ยังเป็นละครเรื่องแรกของอดีตนักแสดงหญิงชื่อดังอย่าง นาเดีย นิมิตรวานิช ซึ่งแสดงเป็น หนึ่งธิดา รวมถึงยังได้นำสุเชาว์ พงษ์วิไล ผู้รับบท น้าทวน ในฉบับแรกมารับบทเป็น ประกอบ พ่อของส้วม
และครั้งที่ 3 ถูกสร้างในปี 2562 ในชื่อเดิม "" สร้างโดยเมคเกอร์วาย จากการกำกับของ ปวันรัตน์ นาคสุริยะ นำแสดงโดย วรินทร ปัญหกาญจน์ และสุภัสสรา ธนชาต และในฉบับนี้ยังได้นำ จักรกฤษณ์ อำมรัตน์ และจริยา แอนโฟเน่ ผู้รับบท ดนุรุจและส้วม ในเวอร์ชันแรก มารับบท ประกอบและบุญยืน พ่อและแม่ของส้วม รวมถึงได้ ชาตโยดม หิรัณยัษฐิติ ผู้รับบท เผด็จ ในเวอร์ชั่นสอง มาแสดงเป็น เสี่ยฮะตัวร้ายของเรื่อง ทัศน์วรรณ เสนีย์วงศ์ ณ อยุธยา ผู้รับบทบุญยืน (แม่ของส้วม) ในเวอร์ชันแรก มารับบทเป็นป้าหนู กรรชัย กำเนิดพลอย ผู้รับบท เผด็จ ในเวอร์ชันแรก มารับเชิญในบท พิธีกรรายการ โหนกระแส และ ดารัณ ฐิตะกวิน ผู้รับบท ร.ต.ท.หญิง สมฤทัย สุขเกษม (สมสุข) ในเวอร์ชันสอง มารับเชิญในบทแม่ของหนึ่งธิดาและเอกสิทธิ์
ต่อมาในปี 2563 ทางช่อง 3 เอชดีได้นำละครฉบับปี 2562 กลับมารีรันให้แฟนละครได้รับชมกันอีกครั้ง
หอศิลป์แอดัม

หอศิลป์แอดัม  เป็นหอศิลป์ที่สร้างขึ้นโดยเฉพาะ ตั้งอยู่ในวิทยาเขตเคลเบิร์นของมหาวิทยาลัยวิกตอเรียแห่งเวลลิงตัน ในเวลลิงตัน ประเทศนิวซีแลนด์
ประวัติ.
วันที่ 15 กรกฎาคม ค.ศ. 1997 เจนนี ฮาร์เปอร์ และทีนา บาร์ตัน ได้เริ่มดำเนินการจัดตั้งหอศิลป์
อาคารนี้เปิดให้บริการอย่างเป็นทางการเมื่อวันที่ 21 กันยายน ค.ศ. 1999 โดยเซอร์ไมเคิล ฮาร์ดี บอยส์ ผู้สำเร็จราชการนิวซีแลนด์
ผู้มีอุปการะคุณของหอศิลป์ ได้แก่ มูลนิธิมหาวิทยาลัยวิกตอเรียแห่งเวลลิงตัน รวมถึง เดนิสและเวอร์นา แอดัม (ซึ่งต่อมาหอศิลป์ได้ตั้งชื่อตามการบริจาคของพวกเขาเป็นจำนวนเงิน 1 ล้านดอลลาร์นิวซีแลนด์ในปี ค.ศ. 1998)
หอศิลป์นี้ออกแบบโดยเอียน แอธฟิลด์ โดยถูกสร้างขึ้นระหว่างอาคารมหาวิทยาลัยสามแห่ง คือ อาคารโอลด์เคิร์ก อาคารฮันเตอร์ และอาคารสมาพันธ์นักศึกษา (ด้านบนของ "Culliford stair")
บันไดสร้างขึ้นในช่วงกลางคริสต์ทศวรรษ 1960 เพื่อเชื่อมอาคารต่าง ๆ แต่ต้องถูกทิ้งร้างเพื่อความปลอดภัย อาคารนี้มีพื้นที่หอศิลป์ต่าง ๆ ที่ใช้จัดนิทรรศการ การแสดง การบรรยาย และการเสวนา
นิทรรศการ.
นิทรรศการที่เคยจัดที่หอศิลป์ ได้แก่ โครงการเดี่ยวของโจเซฟ โคซูต (สหรัฐ), โจเซฟ กริจลี (สหรัฐ), เฟร์นังดา โกมิส (บราซิล), จาง หฺวัน (จีน), เดสทินี ดีกัน (ออสเตรเลีย), กึนเทอร์ อึคเคอร์ (เยอรมนี), ฌูเวา มารีอา กุฌเมา และเปดรู ไปวา (โปรตุเกส), เบรตต์ แกรห์ม (นิวซีแลนด์), มาร์ก แอดัมส์ (นิวซีแลนด์), กาวิน ฮิปกินส์ (นิวซีแลนด์), ดาร์ซี แลงก์ (นิวซีแลนด์), วิเวียน ลินน์ (นิวซีแลนด์), พอลลีน โรดส์ (นิวซีแลนด์) และบิลลี แอปเปิล (สหราชอาณาจักร/สหรัฐ/นิวซีแลนด์)
การแสดงที่เคยจัดขึ้นในหอศิลป์ ได้แก่ Face to Face: Contemporary Art From Taiwan; Play: Recent Video from Australia and New Zealand; Concrete Horizons: Contemporary Art from China; Breaking Ice: Revisioning Antarctica; 40yearsvideoart.de และ The Subject Now
หอศิลป์แอดัมเข้าชมได้ฟรี
ความสามารถสั่งตายสุดโกงที่พวกต่างโลกเทียบไม่ติด

ความสามารถสั่งตายสุดโกงที่พวกต่างโลกเทียบไม่ติด (; โรมาจิ: "Sokushi Chīto ga Saikyōsugite, Isekai no Yatsura ga marude Aite ni Naranain Desu ga") เป็นซีรีส์ไลต์โนเวลญี่ปุ่น เขียนโดยสึโยชิ ฟูจิตากะ เดิมซีรีส์เผยแพร่ทางเว็บไซต์โชเซ็ตสึกะ นิ นาโร ก่อนได้รับการตีพิมพ์เป็นหนังสือไลต์โนเวล วาดภาพประกอบโดยชิซาโตะ นารูเซะ ตีพิมพ์โดยสำนักพิมพ์เอิร์ทสตาร์เอ็นเตอร์เทนเมนต์ตั้งแต่เดือนตุลาคม พ.ศ. 2559 ถึงมีนาคม พ.ศ. 2566 มังงะดัดแปลงวาดภาพประกอบโดยฮานามารุ นัมโตะ เริ่มตีพิมพ์ในนิตยสาร"คอมิกเอิร์ทสตาร์"ในเดือนมีนาคม พ.ศ. 2561 รวบรวมตีพิมพ์เป็นหนังสือมังงะรวมเล่มถึงเล่มที่ 9 เมื่อเดือนสิงหาคม พ.ศ. 2566 ซีรีส์อนิเมะโทรทัศน์ดัดแปลงผลิตโดยสตูดิโอโอกูรูโตะ โนโบรุ ออกอากาศตั้งแต่เดือนมกราคมถึงมีนาคม พ.ศ. 2567
เนื้อเรื่อง.
ขณะที่กำลังมุ่งหน้าไปทัศนศึกษา รถโรงเรียนที่โยงิริ ทาคาโตะนั่งอยู่ก็ถูกอัญเชิญไปยังอีกโลกหนึ่งโดยปราชญ์ผู้ซึ่งแสดงให้เห็นว่าเธอและโลกใบนี้ช่างเลวร้ายเพียงใด โดยการฆ่าผู้ใหญ่ด้วยเหตุผลเล็ก ๆ น้อย ๆ และบอกกับนักเรียนว่าให้พวกเขาได้รับการฝึกเป็นปราชญ์เพื่อต่อสู้กับปีศาจและทำภารกิจให้สำเร็จ เธอเลือกเฉพาะคนที่มีพรสวรรค์เท่านั้น ทิ้งคนอื่น ๆ (รวมถึงโยงิริและโทโมจิกะ ดันโนอุระ เพื่อนร่วมชั้นของเขา) ให้ตายไป 
เมื่อไม่มีทางเลือกอื่นนอกจากต้องเดินทางต่อไป โยงิริและโทโมจิกะจึงค้นหาวิธีกลับไปยังโลกของพวกเขา แต่ความสงบนิ่งอย่างผิดปกติของโยงิริต่อความแปลกประหลาดทำให้โทโมจิกะรู้สึกประหม่า จริง ๆ แล้วโยงิริไม่ใช่เด็กธรรมดา...เขาสามารถฆ่าทุกสิ่งทุกอย่างหรือใครก็ตามที่เขาต้องการเพียงแค่เขาอธิษฐาน
 ให้เสียงโดย: โคกิ อูจิยามะ
 ให้เสียงโดย: มิยุ โทมิตะ
 ให้เสียงโดย: โทโมโกะ คาเนดะ
 ให้เสียงโดย: ยูอิ โฮริเอะ
 ให้เสียงโดย: รินะ ซาโต
 ให้เสียงโดย: ฮิโระ ชิโมโนะ
 ให้เสียงโดย: โยชิกิ มูราคามิ
 ให้เสียงโดย: ลินน์
 ให้เสียงโดย: มาร์ค อิชิอิ
 ให้เสียงโดย: โช โนกามิ
 ให้เสียงโดย: อากิระ เซกิเนะ
อัตราส่วนมวลต่อประจุ

อัตราส่วนมวลต่อประจุ ("m" / "Q") คือ ปริมาณทางกายภาพ ที่เกี่ยวข้องกับ "มวล" (ปริมาณของสสาร) และ "ประจุไฟฟ้า" ของอนุภาคที่ระบุ โดยแสดงเป็น หน่วย กิโลกรัม ต่อ คูลอมบ์ (kg/C) มีการใช้กันอย่างแพร่หลายที่สุดใน พลศาสตร์ไฟฟ้า ของอนุภาคที่มีประจุ
สามารถพบได้ใน กล้องจุลทรรศน์อิเล็กตรอน หลอดรังสีแคโทด เครื่องเร่งอนุภาค ฟิสิกส์ นิวเคลียร์ สเปกโทรสโกปีอิเล็กตรอนแบบสว่าน จักรวาลวิทยา และ แมสสเปกโตรเมตรี ความสำคัญของอัตราส่วนมวลต่อประจุตามหลักพลศาสตร์ไฟฟ้าแบบคลาสสิกก็คือ อนุภาคสองตัวที่มีอัตราส่วนมวลต่อประจุเท่ากันจะเคลื่อนที่ในเส้นทางเดียวกันในสุญญากาศ เมื่ออยู่ภายใต้สนามไฟฟ้าและสนามแม่เหล็กเดียวกัน
บางกรณีใช้อัตราส่วน ประจุต่อมวล ("Q" / "m") แทน ซึ่งเป็น ค่าผกผันการคูณ ของอัตราส่วนมวลต่อประจุโดย CODATA แนะนำค่าอัตราส่วนประจุต่อมวล (กับค่าคลาดเคลื่อนในวงเล็บ) ของ อิเล็กตรอน คือ −1.75882001076(53)×1011 C⋅kg−1.
อัตราส่วนประจุต่อมวล.
อัตราส่วนประจุต่อมวล ("Q" / "m") ของวัตถุคือ ประจุ ของวัตถุหารด้วยมวลของวัตถุเดียวกัน ตามชื่อของมัน โดยทั่วไปปริมาณนี้มันใช้กับวัตถุที่อาจถือว่าเป็นอนุภาคเท่านั้น สำหรับวัตถุขนาดใหญ่มักใช้ ผลรวมประจุทั้งหมด ความหนาแน่นประจุ มวลรวม ความหนาแน่นของมวล
จาก:<math display="block">qvB = mv\frac{v}{r}</math>จะได้ว่า
และเนื่องจาก <math>F_\text{electric} = F_\text{magnetic}</math> จะได้ว่า<math display="block">E q = B q v</math>หรือ
ซึ่งถ้านำสมการ (1) และ (2) มาจัดรูปจะได้<math display="block">\frac{q}{m}=\frac{E}{B^2r}</math>
ความสำคัญ.
ในบางการทดลอง อัตราส่วนประจุต่อมวลเป็นปริมาณเดียวที่สามารถวัดได้โดยตรง โดยประจุของอนุภาคมักสามารถคาดคะเนได้จากทฤษฎี ดังนั้นอัตราส่วนประจุต่อมวลจึงสามารถนำมาใช้คำนวณมวลของอนุภาคได้
ดูเพิ่ม.
<templatestyles src="Reflist/styles.css" />
การสังหารหมู่ที่โฆลิต

การสังหารหมู่ที่โฆลิต เป็นการสังหารหมู่ที่กองกำลังฮะมาสก่อขึ้นเมื่อวันที่ 7 ตุลาคม พ.ศ. 2566 ที่กิบบุตส์โฆลิต  ในภูมิภาคเนเกฟทางตอนใต้ของประเทศอิสราเอล โดยเป็นส่วนหนึ่งของการจู่โจมอิสราเอลอย่างฉับพลันโดยฮะมาส การสังหารหมู่ครั้งนี้คร่าชีวิตสมาชิกกิบบุตส์ 11 ราย และคนงานต่างด้าว 2 ราย ในบรรดาผู้เสียชีวิตนั้นพลเมืองชาวอเมริกันอย่างน้อย 2 คน
ในช่วงเช้าตรู่ของวันที่ 7 ตุลาคม พ.ศ. 2566 ฮะมาสเปิดฉากโจมตีอิสราเอลอย่างไม่ให้ตั้งตัวโดยยิงจรวดใส่หลายพันลูก ในช่วงเวลานี้ นักรบฮะมาสจำนวนกว่า 1,500 นายข้ามพรมแดนเข้ามาโจมตีทั้งเมืองและฐานทัพของอิสราเอล สมาชิกกิบบุตส์โฆลิตระบุว่ากองกำลังฮะมาสเริ่มโจมตีเมื่อเวลาประมาณ 8 นาฬิกา โดยโจมตีจากบ้านหนึ่งสู่อีกหลังหนึ่ง ทำให้มีพลเรือนเสียชีวิตรวม 11 ราย และบาดเจ็บอีกหลายราย
ในวันที่ 11 ตุลาคม (4 วันหลังเกิดเหตุ) ฮะมาสเผยแพร่วิดีโอที่อ้างว่าฝ่ายตนได้ปล่อยตัวอาวีตัล อาลัดเจ็ม สมาชิกกิบบุตส์ พร้อมกับเด็กเล็ก 2 คนซึ่งเป็นลูกเพื่อนบ้านของเธอที่พรมแดนกาซาในวันเดียวกันนั้น อาลัดเจ็มโต้แย้งคำกล่าวอ้างนี้โดยอธิบายว่าในวันที่เกิดเหตุโจมตี เธอถูกลักพาตัวไปและถูกทิ้งไว้ในกาซา และเธอหาทางเดินกลับมายังโฆลิตพร้อมกับเด็กทั้งสองได้เอง กองกำลังป้องกันอิสราเอลกล่าวว่าวิดีโอดังกล่าวซึ่งอัลญะซีเราะฮ์นำมาแพร่ภาพและรายงานตามคำบอกเล่าของฮะมาสนั้นเป็น "โฆษณาชวนเชื่อ" ที่มีเป้าหมายเพื่อเบนความสนใจของสาธารณชนไปจากความชั่วร้ายที่ฮะมาสกระทำ
หนึ่งในผู้เสียชีวิตคือ ฮายิม กัตส์มัน พลเมืองอิสราเอล
ความสัมพันธ์เซอร์เบีย–ลิเบีย

ความสัมพันธ์เซอร์เบีย–ลิเบีย เป็นความสัมพันธ์ทางการทูตระหว่างเซอร์เบียกับลิเบีย โดยลิเบียมีสถานทูตของตนในกรุงเบลเกรด และเซอร์เบียมีสถานทูตของตนอยู่ที่กรุงตริโปลี
ประวัติ.
มูอัมมาร์ กัดดาฟี สร้างความสัมพันธ์ทางการทูตที่แน่นแฟ้นกับยูโกสลาเวีย จากนั้นจึงได้รักษาความสัมพันธ์ไว้กับเซอร์เบีย
ความเชื่อมโยงที่สำคัญอย่างหนึ่งคือการค้าอาวุธครั้งแรกระหว่างสหพันธ์สาธารณรัฐสังคมนิยมยูโกสลาเวียกับลิเบีย และระหว่างเซอร์เบียกับลิเบียหลังจากการล่มสลายของยูโกสลาเวีย ผู้ผลิตเครื่องบินหลายลำของกองทัพอากาศลิเบียคือซอกอของยูโกสลาเวีย (ในบอสเนียและเฮอร์เซโกวีนาปัจจุบัน) กัดดาฟียัคงรักษาความสัมพันธ์ทางการทูตที่แน่นแฟ้นกับเซอร์เบีย หลังจากการล่มสลายของยูโกสลาเวียและหลังสงครามระหว่างปี 1991–1995 มีการอ้างว่าประชาชนในเซอร์เบียสนับสนุนระบอบการปกครองของกัดดาฟี
สงครามกลางเมืองลิเบีย.
เมื่อวันที่ 25 สิงหาคม 2011 เซอร์เบียรับรองอย่างเป็นทางการว่าสภาถ่ายโอนอำนาจชาติเป็นรัฐบาลที่ปกครองลิเบีย อย่างไรก็ตาม ความสัมพันธ์กับรัฐบาลเฉพาะกาลตึงเครียดตั้งแต่ต้นสงครามกลางเมืองลิเบีย เมื่อชาวเซิร์บ 5 คนถูกกลุ่มกบฏต่อต้านกัดดาฟีจับกุม โดยสงสัยว่าพวกเขาต่อสู้เป็นทหารรับจ้างให้แก่กัดดาฟี เมื่อเดือนเมษายน 2012 ทั้งห้าคนยังคงถูกควบคุมตัวในลิเบีย จากนั้นทางการลิเบียรายงานว่ามีทหารรับจ้างมาจากบาญาลูกาเพิ่มมากขึ้น ดรากัน ชูตานอวัตส์ รัฐมนตรีว่าการกระทรวงกลาโหมเซอร์เบีย ปฏิเสธรายงานที่ว่าเครื่องบินรบของเซอร์เบียได้ทิ้งระเบิดในลิเบีย
หลังสงครามกลางเมือง.
เมื่อวันที่ 7 พฤศจิกายน 2015 เจ้าหน้าที่สถานทูตเซอร์เบียสองคนในลิเบียถูกลักพาตัว ตามรายงานของกระทรวงการต่างประเทศเซอร์เบีย
รายชื่อประภาคารในประเทศไทย

นี่คือหน้าของรายชื่อประภาคารในประเทศไทย ซึ่งเป็นส่วนหนึ่งของเครื่องหมายทางเรือในประเทศไทย ปัจจุบันมีหน่วยงานหลักดูแลอยู่ 2 หน่วยงาน คือ กรมเจ้าท่า กระทรวงคมนาคม และกรมอุทกศาสตร์ กองทัพเรือ
ประวัติ.
แต่เดิมเครื่องหมายเดินเรือในน่านน้ำไทยอยู่ในความรับผิดชอบของทั้งกรมเจ้าท่า และกรมอุทกศาสตร์ กองทัพเรือโดยไม่มีการแบ่งเขตความรับผิดชอบกันอย่างชัดเจน จนระทั่งมีการกำหนดเขตความรับผิดชอบขึ้นเมื่อวันที่ 26 มิถุนายน พ.ศ. 2515 โดยกำหนดให้กรมเจ้าท่าดูแลเครื่องหมายเดินเรือในร่องน้ำ คือตั้งแต่ปากร่องน้ำเข้าไปจนถึงปลายร่องน้ำที่มีการขุดลอกเข้าไปยังพื้นที่ท่าเรือ และกรมอุทกศาสตร์ กองทัพเรือ ดูแลเครื่องหมายเดินเรือนอกร่องน้ำ คือตั้งแต่ปากร่องน้ำที่มีการขุดลอกออกไปยังทะเล
ประภาคารถือเป็นเครื่องหมายเดินเรือภายนอกร่องน้ำ จึงอยู่ในความดูแลของกรมอุทกศาสตร์ กองทัพเรือทั้งหมดในปัจจุบัน ซึ่งมีการปรับปรุงเปลี่ยนแปลงอยู่หลายครั้งจนปัจจุบันประเทศไทยมีประภาคารตามทำเนียบเครื่องหมายทางเรือในประเทศจำนวนทั้งสิ้น 9 ประภาคาร
ประภาคาร.
ประภาคารในประเทศไทย ปัจจุบันอยู่ภายใต้การดูแลของกรมอุทกศาสตร์ กองทัพเรือ มีจำนวนทั้งสิ้น 9 ประภาคาร ตามทำเนียบเครื่องหมายทางเรือในประเทศ
อดีตประภาคาร.
อดีตประภาคาร คือกระโจมไฟที่เคยมีสถานะเป็นประภาคารและมีเครื่องหมายช่วยในการเดินเรือในความรับผิดชอบ แต่ถูกปรับลดสถานะในภายหลัง และประภาคารที่เคยทำหน้าที่ประภาคารในอดีตแต่ปัจจุบันอยู่ในสภาพไม่สามารถใช้การได้
เครื่องหมายทางเรืออื่น ๆ.
เครื่องหมายทางเรืออื่น ๆ ในประเทศไทยตามทำเนียบเครื่องหมายทางเรือในประเทศไทย ประกอบไปด้วย
พิพิธภัณฑ์ประจำจังหวัดทตโตริ

พิพิธภัณฑ์ประจำจังหวัดทตโตริ (; โรมาจิ: "Tottori Kenritsu Hakubutsukan") เป็นพิพิธภัณฑ์ประจำจังหวัดที่ตั้งอยู่ในนครทตโตริ จังหวัดทตโตริ ประเทศญี่ปุ่น สร้างอุทิศให้กับธรรมชาติ ประวัติศาสตร์ คติชาวบ้าน และศิลปะของจังหวัดทตโตริ พิพิธภัณฑ์จัดแสดงสิ่งสะสมถาวรมากกว่าสามพันชิ้น พิพิธภัณฑ์ยังมีพื้นที่จัดแสดงนิทรรศการชั่วคราวด้วย
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
พระราชบัญญัติพิพิธภัณฑ์ (ญี่ปุ่น)

พระราชบัญญัติพิพิธภัณฑ์ (; โรมาจิ: "Hakubutsukan Hō") เป็นกฎหมายญี่ปุ่นที่ครอบคลุมเรื่องที่เกี่ยวข้องกับพิพิธภัณฑ์ของประเทศ กฎหมายตราขึ้นในฐานะกฎหมายหมายเลข 285 ในปี พ.ศ. 2494 และแก้ไขครั้งล่าสุดในปี พ.ศ. 2551
การสังหารหมู่ที่เนติฟฮาอาซาราฮ์

การสังหารหมู่ที่เนติฟฮาอาซาราฮ์ เกิดขึ้นระหว่างการโจมตีอิสราเอลโดยฮะมาสเมื่อวันที่ 7 ตุลาคม 2023 นักรบฮะมาส 35 นายเดินทางข้ามพรมแดนทางรถยนต์และบางส่วนทางเครื่องร่อน เข้าโจมตีเนติฟฮาอาซาราฮ์  ซึ่งเป็นโมชัฟ (นิคมการเกษตร) ในประเทศอิสราเอลที่ตั้งอยู่ใกล้กับรั้วพรมแดนกาซา กองกำลังฮะมาสสังหารพลเมืองรวม 20 ราย บางส่วนเป็นสมาชิกของครอบครัวเดียวกัน โมชัฟแห่งนี้มีประชากรอาศัยอยู่ราว 900 คนก่อนถูกโจมตี 
ขณะเกิดเหตุ ชาวบ้านจำนวนมากได้หลบหนีเข้าห้องลับภายในบ้าน เนื่องจากการโจมตีด้วยจรวดที่มีมาตั้งแต่เวลาราว 6 นาฬิกา ในตลอดสองชั่วโมงแรกของเหตุการณ์ ไม่มีใครทราบว่ากองกำลังฮะมาสได้บุกรุกเข้ามาในเขตแดนของอิสราเอลแล้ว เนื่องจากไม่สามารถเข้าถึงอินเทอร์เน็ตได้ กองกำลังฮะมาสโจมตีจากบ้านหลังหนึ่งไปอีกหลังหนึ่ง โดยสังหารชาวบ้านกว่า 20 ราย และบาดเจ็บอีกมาก ทีมตอบโต้เคลื่อนที่เร็วของโมชัฟต่อสู้กับผู้โจมตี เป็นผลให้นักรบฮะมาสเสียชีวิต 3 นาย มีอยู่ช่วงหนึ่งที่ไฟฟ้าดับในโมชัฟ ทำให้มีผู้คนติดค้างอยู่ในห้องลับโดยไม่มีไฟฟ้า
หลังจากที่ชาวบ้านต่อสู้กับกลุ่มฮะมาสได้ 6 ชั่วโมง กองกำลังป้องกันอิสราเอลก็เดินทางมาถึง
การสังหารหมู่ที่กฟาร์อาซาฮ์

เมื่อวันที่ 7 ตุลาคม 2023 นักรบกลุ่มฮะมาสราว 70 นาย เข้าโจมตี สังหาร และลักพาตัวผู้อยู่อาศัยในกฟาร์อาซาฮ์  ซึ่งเป็นกิบบุตส์ (นิคมการเกษตร) ของประเทศอิสราเอลที่ตั้งอยู่ห่างจากพรมแดนกับฉนวนกาซาประมาณ 
ก่อนถูกโจมตี กฟาร์อาซาฮ์มีผู้อยู่อาศัย 400 คนโดยประมาณ กองกำลังป้องกันอิสราเอลใช้เวลาสองวันในการยึดกิบบุตส์นี้คืนจากฮะมาสได้อย่างสมบูรณ์ จำนวนชาวอิสราเอลที่ถูกสังหารนั้นยังเป็นที่ไม่ทราบแน่ชัด แต่ข้อมูล ณ วันที่ 15 ตุลาคม ยืนยันยอดผู้เสียชีวิตแล้ว 52 ราย และผู้สูญหายอีกอย่างน้อย 20 ราย 
การโจมตีครั้งนี้เป็นที่กล่าวขวัญถึงจากคำกล่าวอ้างว่ามีความโหดร้ายในรูปของการตัดศีรษะ การหั่นศพ และการเผาทั้งเป็น ตลอดจนประเด็นถกเถียงถึงคำกล่าวอ้างที่ยังไม่ได้รับการพิสูจน์ของแหล่งข้อมูลอิสราเอลที่ระบุว่ามีการตัดศีรษะทารก แอนโทนี บลิงเคน รัฐมนตรีว่าการกระทรวงการต่างประเทศสหรัฐ ยืนยันว่ามีการตัดศีรษะทารกที่กฟาร์อาซาฮ์จริง ในขณะที่ซีเอ็นเอ็นรายงานว่าคำกล่าวอ้างนี้ยังไม่สามารถพิสูจน์ได้
การสังหารหมู่ที่เทศกาลดนตรีในเรอิม

เมื่อวันที่ 7 ตุลาคม 2023 กองกำลังติดอาวุธฮะมาสบุกโจมตีอิสราเอลจากฉนวนกาซาอย่างไม่ให้ตั้งตัว พลเรือน 364 คนถูกสังหารและอีกหลายคนบาดเจ็บทั้งจากการโจมตีและจากการโจมตีโต้กลับ ฮะมาสจับพลเรือนอย่างน้อย 40 คนไปเป็นตัวประกันจากซูเปอร์โนวาซุกคอตแกเดอริง  ซึ่งเป็นเทศกาลดนตรีกลางแจ้งที่จัดขึ้นเพื่อเฉลิมฉลองเทศกาลอยู่เพิงใกล้กับกิบบุตส์เรอิม  การสังหารหมู่นี้เป็นส่วนหนึ่งของชุดการโจมตีอิสราเอลแบบประสานกันของฮะมาสที่เกิดขึ้นในวันเดียวกัน ซึ่งรวมถึงการกำหนดเป้าหมายไปที่พลเรือนอิสราเอลในชุมชนใกล้เคียงอย่างเนติฟฮาอาซาราฮ์, เบเอรี, กฟาร์อาซาฮ์, นีร์อ็อซ และโฆลิตในช่วงเริ่มต้นสงครามอิสราเอล−ฮะมาส
เมื่อเวลา 06:30 น. ในช่วงรุ่งสาง มีผู้สังเกตเห็นจรวดบนท้องฟ้า เมื่อเวลาราว 07:00 น. เสียงสัญญาณเตือนภัยจากการโจมตีด้วยจรวดดังขึ้น ทำให้ผู้เข้าร่วมงานเทศกาลดนตรีพากันหลบหนี จากนั้นกลุ่มนักรบติดอาวุธซึ่งแต่งเครื่องแบบทหารและใช้รถจักรยานยนต์ รถบรรทุก และเครื่องร่อนติดเครื่องยนต์เข้าปิดล้อมพื้นที่จัดงานแล้วกราดยิงใส่ผู้ที่พยายามหลบหนีอย่างไม่เลือกหน้า ผู้เข้าร่วมงานที่หาที่หลบภัยในสถานที่ใกล้เคียง เช่น ที่หลบระเบิด พุ่มไม้ สวนผลไม้ ถูกสังหารขณะที่ยังซ่อนตัวอยู่ ผู้ที่หนีไปถึงถนนและลานจอดรถขับรถออกไปไม่ได้เนื่องจากกองกำลังติดอาวุธกราดยิงใส่ยานพาหนะที่อยู่เบื้องหน้า กองกำลังติดอาวุธยังยิงสังหารผู้บาดเจ็บบางคนในระยะประชิดขณะที่พวกเขาหมอบอยู่กับพื้น
รายละเอียดเกี่ยวกับที่อยู่และสถานภาพของตัวประกันยังไม่เป็นที่ทราบกันในหมู่สาธารณชน การสังหารหมู่ครั้งนี้ถือเป็นการโจมตีก่อการร้ายครั้งใหญ่ที่สุดในประวัติศาสตร์ของรัฐอิสราเอล และถือเป็นการสังหารหมู่พลเรือนอิสราเอลครั้งเลวร้ายที่สุดเท่าที่เคยเกิดขึ้น
โรงพยาบาลอัชชิฟาอ์

โรงพยาบาลอัชชิฟาอ์  เป็นโรงพยาบาลกลางและพื้นที่บริการทางการแพทย์ที่ใหญ่ที่สุดในฉนวนกาซา ตั้งอยู่ในย่านริมัลเหนือในนครกาซา
เดิมทีโรงพยาบาลนี้เป็นค่ายทหารของกองทัพบกสหราชอาณาจักร ต่อมาแปรสภาพเป็นโรงพยาบาลในชื่อ "ดารุชชิฟาอ์" ("บ้านแห่งการรักษา") โดยรัฐบาลปาเลสไตน์ในอาณัติในปี 1946 มีการขยับขยายโรงพยาบาลในระหว่างกาซาถูกอียิปต์ยึดครอง และต่อมาเมื่อถูกอิสราเอลยึดครองในทศวรรษ 1980 ในศตวรรษที่ 21 โรงพยาบาลนี้มีบทบาทอย่างมากในข้อพิพาทระหว่างอิสราเอลกับกาซา เช่น ในระหว่างสงครามกาซาปี 2008-2009 รายงานข่าวส่วนใหญ่ถ่ายทอดมาจากที่โรงพยาบาลนี้
ในปี 2014 แอมเนสตี้ อินเตอร์เนชั่นแนล กล่าวโทษว่ากองกำลังฮะมาสใช้โรงพยาบาลนี้เพื่อทรมานและสังหารชาวปาเลสไตน์ที่ถูกกล่าวหาว่ามีส่วนร่วมกับอิสราเอล อดีตเจ้าหน้าที่รัฐของอิสราเอลคนหนึ่งเคยกล่าวเช่นกันว่าผู้นำของฮะมาสหลบอาศัยอยู่ในโรงพยาบาลนี้ เอริก ฟ็อสเซอ และมัดส์ กิลเบิร์ต แพทย์ชาวนอร์เวย์ซึ่งปฏิบัติงานที่โรงพยาบาลนี้ กล่าวว่าพวกเขาไม่พบเห็นหลักฐานใดก็ตามว่ามีกิจกรรมทางทหารอยู่ในโรงพยาบาลนี้ในระหว่างเกิดสงคราม
ในระหว่างสงครามอิสราเอล–ฮะมาส พ.ศ. 2566 อิสราเอลกล่าวอ้างโดยมีสหรัฐรับรอง ว่าโรงพยาบาลนี้ถูกใช้งานเป็นฐานปฏิบัติการทางการทหารของฮะมาส กระนั้นทั้งฮะมาสและผู้บริหารโรงพยาบาลปฏิเสธคำกล่าวอ้างนี้ ต่อมากองกำลังของอิสราเอลได้บุกค้นโรงพยาบาลเมื่อวันที่ 14 พฤศจิกายน 2023 และรายงานว่าพบอาวุธในอาคารโรงพยาบาล การบุกค้นโรงพยาบาลในครั้งนี้ถูกประนามไปทั่วโดยหน่วยงานรัฐบาลต่าง ๆ สหประชาชาติ และองค์การมนุษยธรรมต่าง ๆ ต่อมายังมีการค้นพบโพรงในอาณาบริเวณของโรงพยาบาลซึ่งกองทัพอิสราเอลบรรยายว่าเป็น "ทางเข้าอุโมงค์" ซีเอ็นเอ็นยืนยันว่ามีอุโมงค์นี้อยู่จริง กระนั้น "นิวยอร์กไทมส์" ชี้ให้เห็นว่าก็ยังไม่สามารถยืนยันได้ว่าโรงพยาบาลถูกใช้งานเป็นศูนย์บัญชาการทางการทหาร กองทัพอิสราเอลยังได้เผยแพร่ท่อนฟิล์มที่แสดงอุปกรณ์ถ่ายวิดีโอลอดเข้าไปในอุโมงค์ภายในจนถึงประตูกันระเบิด อย่างไรก็ตาม มีการให้ข้อมูลว่าอุโมงค์นี้สร้างขึ้นในทศวรรษ 1980 โดยอิสราเอลเองในระหว่างการก่อสร้างขยายโรงพยาบาล เอฮุด บารัก อดีตนายกรัฐมนตรีอิสราเอล ระบุข้อมูลดังกล่าวไว้ในบทสัมภาษณ์ของซีเอ็นเอ็น นอกจากนี้ กองทัพอิสราเอลยังเผยแพร่วิดีโอจากกล้องวงจรปิดที่แสดงให้เห็นตัวประกันถูกพาตัวเข้ามาในโรงพยาบาล
โบสถ์นักบุญโปร์ฟีริออส

โบสถ์นักบุญโปร์ฟีริออส (Church of Saint Porphyrius) เป็นโบสถ์คริสต์กรีกออร์ทอดอกซ์ในนครกาซา ปาเลสไตน์ โบสถ์นี้สังกัดอัครบิดรแห่งเยรูซาเลม และเป็นโบสถ์ที่เก่าแก่ที่สุดในกาซาที่ยังเปิดประกอบศาสนกิจอยู่จนปัจจุบัน และว่ากันว่าเป็นโบสถ์ที่เก่าที่สุดเป็นอันดับสามของโลก โบสถ์ตั้งอยู่ในย่านเมืองเก่าของกาซา และตั้งชื่อตามบิชอปแห่งกาซาในสมัยศตวรรษที่ 5 นักบุญโปร์ฟีริออส ผู้ซึ่งฝังร่างไว้อยู่ที่มุมตะวันออกเฉียงเหนือของโบสถ์
ประวัติศาสตร์.
ภูมิหลัง.
มีโบสถ์คริสต์สร้างขึ้นที่จุดนี้เก่าแก่ถึงปี 425 แต่อาคารโบสถ์หลังปัจจุบันนั้นสร้างขึ้นโดยทัพครูเสดในทศวรรษ 1150s หรือ 1160s และอุทิศแด่นักบุญโปร์ฟีริออส มีหลักฐานจากศตวรรษที่ 15 ที่แสดงให้เห็นว่าโบสถ์นี้ยังอุทิศแด่พระนางพรหมจารีย์มารีอา
มีการบูรณะโบสถ์ในปี 1856 ยังคงมีบางโครงสร้างของโบสถ์ที่มาจากสมัยครูเสด กระนั้นส่วนใหญ่เป็นการต่อเติมสร้างเพิ่มในภายหลัง
สงครามระหว่างฮะมาสกับอิสราเอล.
ในระหว่างสงครามกาซาปี 2014 ชาวปาเลสไตน์ราว 2,000 คนได้หลบหนีการทิ้งระเบิดของอิสราเอลที่ทำให้มีชาวปาเลสไตน์เสียชีวิตไปแล้ว 70 รายก่อนหน้า มาลี้ภัยอยู่ที่โบสถ์นี้ ระหว่างการทิ้งระเบิด ครอบครัวต่าง ๆ นอนหลับตามโถงทางเดินและห้องของโบสถ์รวมถึงอาคารที่ติดกัน รวมทั้งมีมื้ออาหารและบริการการแพทย์แก่ผู้ลี้ภัยภายในโบสถ์
โบสถ์นี้เป็นพื้นที่ลี้ภัยการทิ้งระเบิดของอิสราเอลอีกครั้งในระหว่างสงครามอิสราเอล–ฮะมาส พ.ศ. 2566 กระทั่งวันที่ 19 ตุลาคม 2023 กองกำลังของอิสราเอลยิงระเบิดมิสไซล์รวมสี่ลูกที่ระเบิดในบริเวณโดยรอบซึ่งมีชาวปาเลสไตน์ลี้ภัยอยู่ราว 400-500 คน ตัวแทนของโบสถ์ได้ยืนยันว่าในบรรดาระเบิดของอิสราเอลนี้ มีโถงของโบสถ์ที่ถูกระเบิดเสียหายสองโถงซึ่งเป็นที่พักพิงของพลเมืองปาเลสไตน์ที่ลี้ภัยอยู่ และเป็นผลให้สีอาคารถล่มหนึ่งหลังของโบสถ์ มีผู้เสียชีวิตชาวปาเลสไตน์ในพื้นที่โบสถ์อย่างน้อย 16-18 ราย และอีกไม่ทราบจำนวนที่ติดภายใต้ซากอาคาร 
ทางการอิสราเอลออกมาแสดงความรับผิดชอบต่อการโจมตีทางอากาศนี้ซึ่งอ้างว่ามีเป้าหมายคือศูนย์บัญชาการของฮะมาสที่ตั้งอยู่ใกล้กัน รวมถึงระบุว่าเหตุการณ์นี้ที่โบสถ์ได้รับผลกระทบตลอดจนผู้ลี้ภัยเสียชีวิตยังอยู่ภายใต้การทบทวน
สถาปัตยกรรม.
โบสถ์นักบุญโปร์ฟีริออสมีแปลนรูปสี่เหลี่ยม ปลายเป็นหลังคาครึ่งโดม มีทางเท้าขนาด ใต้ระดับพื้นทางใต้ของโบสถ์ และอีก ใต้ระดับพื้นทางเหนือของโบสถ์ ทำให้มีข้อเสนอว่าโบสถ์หลังปัจจุบันสร้างขึ้นทับโบสถ์หลังเดิมที่มีอยู่มาก่อนหน้า โบสถ์ประกอบด้วยทางเดินทางเดียว ขนาดภายในของโสถ์อยู่ที่ ยาว กว้าง ลักษณะทางสถาปัตยกรรมและการก่อสร้างมีความคล้ายกันกับอาสนวิหารนักบุญยอห์นผู้ให้บัปติศมา (คือมัสยิดใหญ่กาซาในปัจจุบัน)
โบสถ์มีสามทางเข้า ทางแรกเป็นพอร์ทีโค ที่มีเสาหินอ่อนสามเสารองรับส่วนโค้งสองยอด ฐานของเสาหินอ่อนมีอายุมาจากสมัยครูเสด ส่วนอีกทางเชื่อมกับส่วนของอาคารที่ใหม่กว่า มีบันไดติดอยู่สำหรับเดินไประดับทางเท้า
ยูตะ นากายามะ

ยูตะ นากายามะ (16 กุมภาพันธ์ ค.ศ. 1997 –) เป็นนักฟุตบอลชาวญี่ปุ่นผู้ทำหน้าที่ในตำแหน่งเซ็นเตอร์แบ็กให้แก่สโมสรฟุตบอลฮัดเดอส์ฟีลด์ทาวน์ในลีกอีเอฟแอลแชมเปียนชิป รวมถึงทีมชาติญี่ปุ่น
อาชีพสโมสร.
คาชิวะ เรย์โซล.
นากายามะเกิดที่จังหวัดอิบารากิ ประเทศญี่ปุ่น เขาได้รับการเปิดตัวอย่างเป็นทางการสำหรับสโมสรคาชิวะ เรย์โซล ในเจลีก ดิวิชัน 1 และเอเอฟซีแชมเปียนส์ลีกเมื่อวันที่ 6 พฤษภาคม ค.ศ. 2015 เมื่อครั้งพบกับสโมสรฟุตบอลบิ่ญเซืองของเวียดนามในสนามกีฬาโก่เด่า ที่ถูเสิ่วหมต ประเทศเวียดนาม เขาได้เริ่มและเล่นเต็มนัด โดยได้รับใบเหลืองในนาทีที่ 83 ซึ่งนากายามะและสโมสรของเขาแพ้การแข่งที่ 1 ประตูต่อ 0
ครั้นใน ค.ศ. 2017 นากายามะได้รับเลือกให้เป็นนักฟุตบอลหน้าใหม่แห่งปีของเจลีก
เอเนออส

เอเนออส คอร์ปอเรชัน  เป็นบริษัทปิโตรเลียมสัญชาติญี่ปุ่น ธุรกิจของบริษัทประกอบด้วยการสำรวจ นำเข้า และการกลั่นน้ำมันดิบ การผลิตและจำหน่ายผลิตภัณฑ์ปิโตรเลียม เช่น เชื้อเพลิงและน้ำมันหล่อลื่น ตลอดจนธุรกิจอื่น ๆ ที่เกี่ยวข้องกับพลังงาน เป็นบริษัทน้ำมันที่ใหญ่ที่สุดในญี่ปุ่น และได้ขยายการดำเนินงานในประเทศอื่น ๆ ในช่วงไม่กี่ปีที่ผ่านมา
ชื่อแบรนด์เอเนออสมาจากคำว่า "เอ็นเนอร์จี" ที่แปลว่า "พลังงาน" และ "นีออส" ซึ่งเป็นคำภาษากรีกที่แปลว่า "ใหม่"
เอเนออสเป็นบริษัทที่ดำเนินธุรกิจเกี่ยวกับพลังงานครบวงจรที่ใหญ่ที่สุดในประเทศญี่ปุ่น โดยมีสถานีเชื้อเพลิง กว่า 13,000 แห่ง โรงกลั่น 11 แห่ง และมีส่วนแบ่งการตลาดมากกว่า 50% ในประเทศญี่ปุ่น ได้รับการยอมรับในระดับสากลโดยเป็นผู้ผลิตน้ำมันหล่อลื่นให้กับบริษัทรถยนต์ชั้นนำในหลายประเทศทั่วโลก ด้วยการใช้เทคโนโลยีน้ำมันพื้นฐานที่ได้รับความร่วมมือด้านวิศวกรรมและการวิจัยร่วมกับผู้ผลิตยานยนต์ชั้นนำของญี่ปุ่น
ผลิตภัณฑ์ของบริษัทจำหน่ายภายใต้แบรนด์เอเนออส ซึ่งใช้ในสถานีบริการน้ำมันด้วย ก่อนหน้านี้บริษัทยังเคยประกอบกิจการสถานีบริการน้ำมันภายใต้แบรนด์เอสโซ่และโมบิล ภายใต้ใบอนุญาตของเอ็กซอนโมบิล 
ในปี พ.ศ. 2562 เนื่องจากการควบรวมกิจการของเจเอ็กซ์ โฮลดิ้งส์ (JX Holdings) กับ โทเน็น เจเนอรัล กรุป (Tonen General Group) เพื่อจัดตั้ง เจเอกซ์ทีจี โอลดิ้งส์ (JXTG Holdings) ทั้งสองแบรนด์จึงถูกตัดออกและแทนที่ด้วยเอเนออส เอเนเจ็ต (ENEOS EneJet)
เอเนออสในประเทศไทย.
เอเนออสเริ่มเข้ามาก่อตั้งและดำเนินธุรกิจในประเทศไทยในวันที่ 3 มกราคม พ.ศ. 2538 ภายใต้ชื่อบริษัท เอ็มโอซี ไทย จำกัด ด้วยทุนจดทะเบียน 310 ล้านบาท ตั้งแต่นั้นมา ชื่อบริษัทได้มีการเปลี่ยนแปลงดังนี้
การเรียงพิมพ์

การเรียงพิมพ์  คือการประกอบข้อความผ่านการจัดเรียงตัวพิมพ์  ในระบบเครื่องกลหรือระบบมือ หรือผ่านการจัดเรียงรูปอักขระ  ที่เป็นตัวแทนของอักขระ (ตัวอักษรและสัญลักษณ์อื่น ๆ) ในระบบดิจิทัล ช่างพิมพ์จะนำตัวพิมพ์ที่จัดเก็บไว้ออกมาเรียงเป็นคำ วลี ประโยค หรือบรรทัดตามอักขรวิธีของภาษาหนึ่ง ๆ แล้วนำไปพิมพ์บนกระดาษต้นฉบับเพื่อแสดงผลทางการเห็น การเรียงพิมพ์ต้องใช้แบบอักษร (ซึ่งมักสับสนกับแบบตัวพิมพ์) ตั้งแต่หนึ่งแบบขึ้นไป ผลกระทบที่สำคัญอย่างหนึ่งของการเรียงพิมพ์คือทำให้สามารถสังเกตหาความเป็นผู้นิพนธ์ได้ง่ายขึ้น โดยทำให้ผู้ที่ไม่ได้รับอนุญาตให้คัดลอกกระทำการเช่นนั้นได้ลำบาก
เหลียงยฺเหวียน

เหลียงยฺเหวียน  หรือในชื่ออื่นคือ เหลียงโร่วยฺเหวียน  หรือเหลียงซียฺเหวียน  เป็นอาหารว่างที่มีต้นกำเนิดจากนครจางฮว่า และนครเจียอี้ ไต้หวัน ผิวด้านนอกของขนมมีความโปร่งแสงและเหนียวนุ่ม ทำจากแป้งมันฝรั่ง  ของญี่ปุ่น ผสมกับแป้งมันสำปะหลัง หรือแป้งมันเทศ ใส่ไส้ตรงกลางเป็นไส้เนื้อหรืออื่น ๆ เนื่องจากในเวลารับประทานขนมจะมีอุณหภูมิต่ำจึงถูกเรียกว่าเหลียงยฺเหวียน ซึ่งแปลตรงตัวว่า "วงกลมเย็น" จางฮว่าเหลียงยฺเหวียน  ใช้เห็ดและเนื้อไม่ติดมันเป็นไส้ ซึ่งมีเอกลักษณ์เฉพาะและได้รับความนิยมมาก
นอกจากนี้ยังมีเหลียงยฺเหวียนที่สอดไส้ถั่วบด และไส้หวานอื่น ๆ อีกด้วย
บูตโหลดเดอร์

บูตโหลดเดอร์ 
หรือ บูตแมเนเจอร์ 
หรือ บูตสแตร็ปโหลดเดอร์  เป็นโปรแกรมคอมพิวเตอร์ที่ทำหน้าที่บูตหรือปลุกเครื่องคอมพิวเตอร์
เมื่อคอมพิวเตอร์ปิดอยู่ ซอฟต์แวร์ทั้งหมดรวมทั้งระบบปฏิบัติการ แอป และข้อมูล จะมีอยู่ในหน่วยความจำถาวรเท่านั้น
เมื่อเปิดคอม ปกติก็จะยังไม่มีระบบปฏิบัติการหรือโหลดเดอร์ในแรม
คอมจะเริ่มดำเนินงานโปรแกรมค่อนข้างเล็กๆ ที่มีอยู่ในรอม (ดั้งเดิมเป็นรอม แล้วต่อมาเป็น EEPROM และหน่วยความจำแฟลชแบบ NOR) บวกกับข้อมูลที่จำเป็นบางอย่าง
เพื่อจะเริ่มการทำงานของแรม (โดยเฉพาะในระบบ x86) และเพื่อเริ่มใช้หน่วยความจำถาวร (ปกติจะเป็น block device เช่น หน่วยความจำแฟลชแบบ NAND) หรืออุปกรณ์อื่นๆ ที่มีโปรแกรมระบบปฏิบัติการและข้อมูล โดยสามารถโหลดเข้าในแรม 
สำหรับคอมพิวเตอร์ที่เคยมีมาก่อน เมื่อได้รับสัญญาณให้บูตจากผู้ใช้หรือจากอุปกรณ์รอบข้าง
ก็อาจจะโหลดคำสั่งที่มีความยาวแน่นอนจำนวนน้อยจำนวนหนึ่งเข้าในหน่วยความจำที่ตำแหน่งโดยเฉพาะๆ เริ่มการทำงานของซีพียูหนึ่งๆ แล้วบอกให้ซีพียูนั้นดำเนินการคำสั่งที่โหลดเข้ามานั้น 
คำสั่งเช่นนี้ ปกติจะเริ่มนำข้อมูลเข้ามาจากอุปกรณ์รอบข้างบางอย่าง (ซึ่งผู้ใช้อาจจะเลือกได้)
ส่วนคอมพิวเตอร์อื่นๆ อาจส่งคำสั่งฮาร์ดแวร์ไปยังอุปกรณ์รอบข้างโดยตรง หรือไปยังตัวควบคุมอินพุต/เอาต์พุต เพื่อให้นำข้อมูลเข้าชนิดง่ายที่สุด (เช่น "ให้อ่านเซ็กเตอร์ 0 ของที่เก็บบันทึกระบบเข้าไปในหน่วยความจำเริ่มที่ตำแหน่ง 1000") เท่ากับเป็นการโหลดคำสั่งบูตโหลดเดอร์จำนวนน้อยๆ เข้าไปในหน่วยความจำ 
สัญญาณว่าทำเสร็จแล้วจากอุปกรณ์อินพุตเอาต์พุต อาจใช้เริ่มดำเนินการคำสั่งที่โหลดเข้ามานั้นโดยซีพียู
คอมพิวเตอร์เล็กๆ มักจะใช้กลไกบูตโหลดเดอร์ที่ยืดหยุ่นไม่ได้ แต่ทำงานได้เป็นอัตโนมัติมากกว่า 
เพื่อให้แน่ใจว่า คอมพิวเตอร์จะเริ่มทำงานได้อย่างรวดเร็ว โดยมีค่าตั้งทางซอฟต์แวร์ที่ได้ระบุไว้ก่อนแล้ว 
เช่น สำหรับคอมพิวเตอร์ตั้งโต๊ะเป็นจำนวนมาก กระบวนการบูตสแตร็ปจะเริ่มเมื่อซีพียูเริ่มดำเนินการซอฟต์แวร์ที่อยู่ในรอม (เช่น ไบออสของไอบีเอ็มพีซีหรือของไอบีเอ็มพีซี คอมแพตทิเบิล) ที่ตำแหน่งหน่วยความจำอันระบุไว้ล่วงหน้า 
ซีพียูบางอย่าง รวมทั้งชุดซีพียูอินเทล x86 ได้ออกแบบมาเพื่อดำเนินงานซอฟต์แวร์เยี่ยงนี้หลังจากบูตเครื่องโดยไม่ต้องอาศัยปัจจัยภายนอกอื่นๆ อีก
ซอฟต์แวร์เช่นนี้ จะสามารถทำหน้าที่พื้นฐาน เช่น สืบหาอุปกรณ์ที่อาจมีส่วนร่วมในการบูต 
แล้วโหลดโปรแกรมเล็กๆ จากส่วนพิเศษ (โดยมากจาก boot sector) ของอุปกรณ์ที่น่าจะเป็นไปได้มากที่สุด 
โดยปกติจากจุดเริ่ม เช่น จุดเริ่ม#เปลี่ยนทาง 
เชิงอรรถและอ้างอิง.
<templatestyles src="Reflist/styles.css" />
อุมัร ฟัรวานะฮ์

อุมัร ศอเลียะห์ อุมัร ฟัรวานะฮ์ (Omar Saleh Omar Ferwana, 7 กุมภาพันธ์ 1956 – 15 ตุลาคม 2023) เป็นนรีแพทย์และนักวิจัยชาวปาเลสไตน์ อดีตคณบดีปละผู้ช่วยศาสตราจารย์ประจำคณะแพทยศาสตร์ มหาวิทยาลัยอิสลามแห่งกาซา
ฟัรวานะฮ์เกิดในซาบรา กาซา เมื่อ 7 กุมภาพันธ์ 1956 เขาจบการศึกษาจากคณะแพทยศาสตร์มหาวิทยาลัยไคโร ด้วยวุฒิปริญญาแพทยศาสตร์และศัลยศาสตร์ในปี 1982 จากนั้นเขาศึกษาเฉพาะทางด้านสูติศาสตร์-นรีเวชวิทยา และได้รับวุฒิ PhD ในสาขาสรีรวิทยาจากมหาวิทยาลัยลีดส์ เขาเป็นสมาชิกของคณะกรรมการบริหารสมาคมเพื่อนผู้ป่วย กาซา (Patient's Friends Society-Gaza)
เมื่อวันที่ 17 ธันวาคม 1992 เขาถูกขับไล่ออกจากอิสราเอลพร้อมทั้งสมาชิกระดับแนวหน้าของกองกำลังฮะมาส กลุ่มญิฮาดอิสลาม และชาวอาหรับอื่น ๆ อีก 414 คน ไปยัง Marj al-Zohour ในเลบานอนตอนใต้ นอกพื้นที่ปลอดภัยของอิสราเอล ฟัรวานะฮ์ดูแลคณะกรรมการแพทย์และเปิดคลินิกที่นั่น
บิดาของเขาคือ ศอเลียะห์ อุมัร ฟัรวานะฮ์ (Saleh Omar Ferwana; , เกิดปี 1936 เสียชีวิตเมื่อ 10 มีนาคม 2013) กวีชาวปาเลสไตน์ ผู้ตีพิมพ์ดีวันชื่อ “Mufradāt Filasṭīnīyah”  ในปี 2004 และภาคสองในปี 2011
เมื่อวันที่ 15 ตุลาคม 2023 ฟัรวานะฮ์พร้อมทั้งภรรยาและลูกกับหลาน เสียชีวิตขณะการโจมตียิงระเบิดของกองทัพอากาศอิสราเอลลงบนบ้านของเขาในเทลอัลฮะวาฮ์ ทางใต้ของนครกาซา ส่วนหนึ่งของการโต้กลับการโจมตีอิสราเอลของฮะมาส
ที่เก็บข้อมูล

ในระบบการควบคุมการปรับปรุงแก้ไข ที่เก็บข้อมูลคือโครงสร้างข้อมูลที่จัดเก็บ ข้อมูลอภิพันธุ์สำหรับชุดของไฟล์หรือโครงสร้างไดเร็กทอรี ขึ้นอยู่กับว่าระบบการควบคุมการปรับปรุงแก้ไขที่ใช้งานอยู่นั้นมีลักษณะการทำงานอย่างไร เช่น แบบแยกศูนย์อย่าง Git หรือ Mercurial หรือรวมศูนย์ เช่น Subversion, CVS หรือ Perforce ชุดข้อมูลทั้งหมดในที่เก็บข้อมูลอาจถูกทำซ้ำในระบบของผู้ใช้ทุกคน หรืออาจถูกเก็บรักษาไว้ในเซิร์ฟเวอร์ระบบเดียว ที่เก็บข้อมูลมีข้อมูลอภิพันธุ์ เช่นบันทึกประวัติของการเปลี่ยนแปลงในที่เก็บข้อมูล ชุดของอ็อบเจ็กต์คอมมิต และชุดการอ้างอิงเพื่อคอมมิตอ็อบเจ็กต์ ที่เรียกว่า "heads"
วัตถุประสงค์หลักของที่เก็บข้อมูลคือเพื่อจัดเก็บชุดของไฟล์ รวมถึงประวัติการเปลี่ยนแปลงที่เกิดขึ้นกับไฟล์เหล่านั้น อย่างไรก็ตาม วิธีที่ระบบควบคุมเวอร์ชันแต่ละระบบจัดการการจัดเก็บการเปลี่ยนแปลงเหล่านั้นแตกต่างกันอย่างมาก ตัวอย่างเช่น การโค่นล้มในอดีตอาศัยอินสแตนซ์ฐานข้อมูล แต่ตั้งแต่นั้นมาได้ย้ายไปจัดเก็บการเปลี่ยนแปลงโดยตรงบนระบบไฟล์ ความแตกต่างในเทคนิคการจัดเก็บข้อมูลเหล่านี้โดยทั่วไปได้นำไปสู่การใช้การควบคุมเวอร์ชันที่หลากหลายโดยกลุ่มต่างๆ ขึ้นอยู่กับความต้องการของพวกเขา
ภาพรวม.
ในด้านวิศวกรรมซอฟต์แวร์ ระบบการควบคุมการปรับปรุงแก้ไข นั้นใช้เพื่อติดตามเวอร์ชันของไฟล์ ซึ่งโดยปกติแล้วจะช่วยให้นักพัฒนาหลายคนทำงานร่วมกันในโปรเจ็กต์ได้ พื้นที่เก็บข้อมูลจะติดตามไฟล์ในโครงการซึ่งแสดงเป็น กราฟ
ระบบการควบคุมการปรับปรุงแก้ไขแบบกระจายประกอบด้วยที่เก็บข้อมูลส่วนกลางและสาขา มีพื้นที่เก็บข้อมูลส่วนกลางอยู่บนเซิร์ฟเวอร์ หากต้องการเปลี่ยนแปลง นักพัฒนาจะทำงานบนพื้นที่เก็บข้อมูลสาขาก่อน จากนั้นจึงดำเนินการเปลี่ยนแปลงกับพื้นที่เก็บข้อมูลส่วนกลางทีหลัง
อัน ซึง-คยุน

อัน ซึง-คยุน (ชื่ออังกฤษ; Ahn Seung Kyoon ชื่อเกาหลี; 안승균 เกิดเมื่อวันที่: 18 มกราคม ค.ศ. 1994) เป็นนักแสดง นักเต้น และนายแบบชาวเกาหลีใต้
ประวัติ.
อัน ซึง-คยุน (ชื่ออังกฤษ; Ahn Seung Kyoon ชื่อเกาหลี; 안승균) เกิดเมื่อวันที่ 18 มกราคม ค.ศ. 1994 ที่เกาหลีใต้ เขาจบการศึกษาจาก โรงเรียนศิลปะการแสดงแห่งกรุงโซล และเขาเข้าการเกณฑ์ทหารของทางเกาหลีใต้ เมื่อวันที่ 17 กุมภาพันธ์ ค.ศ. 2022
ซินนามอน (สิ่งแวดล้อมเดสก์ท็อป)

ซินนามอน เป็นสิ่งแวดล้อมเดสก์ท็อปที่เสรีและต้นทางเปิดสำหรับระบบปฏิบัติการต่าง ๆ ที่เป็นลินุกซ์หรือเหมือนยูนิกซ์ พัฒนาต่อมาจากกะโนมเวอร์ชัน 3 แต่ยึดหลักการอุปลักษณ์เดสก์ท็อปแบบดั้งเดิม
การพัฒนาสิ่งแวดล้อมเดสก์ท็อปซินนามอน นั้นเริ่มต้นโดยทีมงานลินุกซ์มินต์ เพื่อเป็นการตอบโต้ที่กะโนมเวอร์ชัน 3 ซึ่งได้เปิดตัวไปในเดือนเมษายน พ.ศ. 2554 ละทิ้งการอุปลักษณ์เดสก์ท็อปแบบดั้งเดิมจากกะโนม 2 ไป เพื่อที่จะหันไปใช้ GNOME Shell หลังจากที่ได้พยายามหลายครั้งเพื่อแต่งเติมกะโนม 3 ให้เหมาะสมกับลินุกซ์มินต์ นักพัฒนาลินุกซ์มินต์จึงตัดสินใจแยกส้อมส่วนประกอบของกะโนม 3 หลายอย่างเพื่อสร้างสิ่งแวดล้อมเดสก์ท็อปที่เป็นอิสระ การแยกจากกะโนมเสร็จสิ้นแล้วในซินนามอน 2.0 ซึ่งเปิดตัวในเดือนตุลาคม 2556 แอพเพล็ตและเดสก์เล็ตไม่สามารถทำงานร่วมกับกะโนม 3 ได้อีกต่อไป
เนื่องจากเป็นปัจจัยที่โดดเด่นของลินุกซ์มินต์ โดยทั่วไปแล้วสิ่งแวดล้อมเดสก์ท็อปซินนามอนจึงได้รับการชื่นชมจากสื่อมวลชน โดยเฉพาะอย่างยิ่งในด้านความสะดวกในการใช้งานและโค้งการเรียนรู้ที่นุ่มนวล ด้วยความเคารพต่อรูปแบบการออกแบบที่ทำให้ผู้คนคุ้นเคย สิ่งแวดล้อมเดสก์ท็อปซินนามอนมีความคล้ายคลึงกับสิ่งแวดล้อมเดสก์ท็อปอย่าง เอกซ์เอฟซีอี, มาเต, บัดจี, กะโนม 2 (และ GNOME Flashback)